url: =Piteeknu angimna tangtungta… Mipi angei a ngei… :: ZOMI DAILY\nKawlgam in 1948 kum suahtakna angah teh gamsung 1948 -1962 kikal Democracy ukna tawh kipai-in Asia gam teng lakah gamkhangto mawhlo pawlah kiciamteh hi. Tua nangawn British/mangkangte’pattahsa ahuzap abeinailo hizaw hi. 1962 kum teh Kawlmi gamvai makaite thuneihna kituhna leh aangsung meetna kituhna tawh gambup galkap thaumuuk nuai ah kitung hi.\nKawlgam suahtakna ngahna thubulpi ahi 1947 kum mualtung gam teng ahi Federated Shan States, Kachin Hills, Chin Hills leh Proper Burma/Ministerial Burma ( Kawlzang ahi Bamar, Mon,Rakhine) makaipite’n suahtakna lakhawm ding cih thukimna 1947 Panglong Agreement zui-in gambup kibelpawlna gam kilamh hi.\nTua thuguipi pan lampialta ahih teh ci-in 1961 kum teh Shan State, Taunggyi khuapi ah Ethnic Nationalities Conference, Taunggyi ah nasiatakin kibawl aa tua thukhensatna teng gambup innpi ( Union Aassembly) ah kipsakna neih khitteh Federal Ki-ukna diktak ahilo 1947 gambup thukhunpi gelhpha ding cih ahihi. Tua kawmkal ah Kawlte kiguluukin Gen. Ne Win molhtum aa zangin gambup thuneihna buluhsak uhhi.\n1962 -1964 kikal sung Gen. Ne Win makaih Inncing Kumpi ( House Caretaker Government) in gam ukkik hi. 1964 -1974 kikal sung Revolutionary Council cih tawh Gen. Ne Win leh apawlte mah in thukhun leh zia leh tong tatdan kician gina omlopi gamsung amau’thaumuuk nuai ah uk leuleu uhhi.\n1974 thukhunpi khat amau’deihdan gelh leuleu-un gam ki ukna thak cih paulap pongun gamvai Party khat bek ahi Burma Socialist Program Party/Burmese Way to Socialism cih tawh galkap lui puansuah teng mah ii aangsung hamphatna leh meetna siiksan laakna bek hi-in mualtungmi leh kawlmi mipi tangpi ading asep uh omlo-in leitung gamzawng penpen dinmun ( Least Developed Country 1974-1988) ah mualsuah uhhi.\n1988 gambup kitomna/uprising zawh 1990 kum Aung San Suu Kyi makaih NLD leh mualtungmi gamvai party te in kiteelna zo mah ta leh thuneihna galkapte in aplo uhhi. Tua 1988 kum galkap ukna langdo-in mipi deihna Democracy tawh ki-uk ding ngetna hang asi aliam abaai Aung San Suu Kyi nungthuapte’khaici vawh tunitan agah ki atnailo hi.\n1990 kiteelpi khit pan 2008 galkapte’deihdan kigelh thukhunpi khit 2010 teh galkap puansuahte mah in gamkikhelna bawl ding cih paulapin hong makaih leuleu uhhi. Tu’n ah 2015 kiteelpi khit pan tua 2008 thukhunpi huangsung pan gam kikhelna bawl ding, Democracy ki-ukna tawh gam makaih ding akitangko Aung San Suu Kyi makaih NLD party gambup kumpi sem hi.\n2008 thukhunpi in galkapte tuamdang thuneihna apiak himah aa mipiteel kumpi (Legitimate power) anei NLD kumpi ahihi. 2008 thukhunpi in galkapte apiak tuamdang thuneihna diak ahih leh thukhunpi puah ding leh gelhphat ding vai bek hizaw hi.\nTualo thukham tuamtuamte puahtheih gelhtheihna (Law Making power)gambup agualzo party in akhut sungah nei gige hi. Tua aneih septheihnate mipi ading zanghlo-in galkap leh mihau sumbawlte’ khutsungah gammangta hi.\nDemocracy ki-ukna ngetna hangin asi,athuakte sisan leh khua-ulte tunitan tua Democracy ngetna ah amapang khawm kici tulaitak gam makaipinu in phawkkhak in aneih nawnloh ban ah nidang agalte’ ipsungah agalte in a ututin peihialhialta hi.\nTua leh Kawlgam mipi in tangtawn pan ih ngetnget Democracy ki-ukna ih tungta hiam? Tungnai peuhmahlo hi. Tua leh Aung San Suu Kyi in gammite leh gam ading asepna atangtunta hia leh? Gamla mahmah lai hi. Ama ngimna ahi thuneihna ngah nading bel tangtunta hi.\nTua ama thuneihna/power ngah nading mipi azatte bel tuni dong nikhat sep nikhat ne, neekkhopkhop tawh kisan geigei lai uhhi. Tua ahih leh Aung San Suu Kyi pen gammakai ( State Woman) hilo in thuneihna angah nading asem Politician khat hi cih, tuni ciangciang atawnzia tawh kimu thei ta hi. Bob Tuangpi\nPrevious: LZI Statement: Myanmar gam leh ICJ thukhenzumpi thu\nNext: ZAM Thupuak :: 15 Dec 19 (Zomi tebek gambel ihi hiam?)


timestamp: atn

url: =Asia Pacific Summit of Refugee Meeting nuamtak kizo :: ZOMI DAILY\nposted on 25 October 2018 at 7:33 pm Lomkholna: News, Refugee, Zomi\nRefugee Council of Australia te makaihna tawh “Asia Pacific Summit of Refugee” Video conferences Meeting ni 22/10/18 ni nai 2:00pm – 9:00pm in ki nei a, nuamtak ki zothei hi. Refugee Council of Australia makaite deihsakna tawh vanleng ticket hong khak ban-uah ka tunna ding zinbuk (Motel) nuam mahmah hong koihsak uh ahih manun ka lungdam mahmah hi. Halleluiah!\nA ki helthei gamteng, Thailand, Malaysia, Bangladesh, Indonesia, India, Hongkong, Japan, Newzealand, Afghanistan, Australia, New Delhi, Iran gamte ahi hi.\nA gamgam panin amau haksatna ciat hongpulaktek uha, tuate pen UN te kiang leh gam makai pawlkhat tungah pulaksawn sakding gelna nei uh hi. Australia aom te’n HOST International, Level 1, 31 Grose Street North Parramatta, Sydney ki zangh hi.\nTukum June kha Geneva UN Meeting ah Refugee Council of Australia te’n India leh Malaysia aom Zomi Refugee te haksatna thute a mumun pan I hihtheihnate it-siitlo a I puaksak thute zong, limtak hong pulak sak uh ahih manun tu-in Malaysia leh India aom Zomi Refugee leh Chin Refugee te vai tampi hong ki lamdang tuam cih thu zata ahih manin lungdam hang.\nMailam ah Refugee nasepna peuhmah akua mahpeuh in neungaihsut, neumuh kha hetlo a, I hihtheihna bangbangin mapangkhawmlai ni. A maute hang mah in biakna makaite nangawn gamthumna painuam kituh in innhoih, lohoih a neih lawh, makai asuah lawh, kha sum asan lawh tampi I om ban-ah, I Zogam leitang aom khua leh tui tampi in zong noptuam lawh cih thu kiza hi.\nZomi Innkuan Australia\nPrevious: Refugee te aciahkhia dingin thagum tawh kisawlloding ci’n Malaysian Foreign Minister in genkhia\nNext: Gualzawh nading in akisam lungsim puakzia ~ CS Dal\nKham Khai says\nZak nop in, zong, thupi hi.


url: =Malaysia gamsung ah lutkhuan akipialo gamdangmi 63,000 phakhinta :: ZOMI DAILY\nposted on 1 December 2018 at 11:42 pm Lomkholna: Malaysia, News, Sawltak, World\nMalaysia gamsung ah tukum January kha akipan gamdangmi alutsawm lutkhuan akipialo mi 63,000 phakhinta hi ci’n Immigration Department te’n pulakkhia uhhi. Tuabangin lutkhuan akipialo tepen Immigration Act thukhun tawh kizui in Blacklist sungah akikoihsa te, Criminal Record aneite uhhi ci’n Bernama te’n pulakkhia uhhi.\nHihvai tawh kisai in Director-general Datuk Seri Mustafar Ali in agenna ah Malaysia gamsung ah luttheih nadingin eVisa leh eEntri Online panin angahkhinsa tezong gamsung ah lutsuakthei taktakding cihpen genciantheih omlo hi. Malaysia gamsung lutciangin akitawn ahi leilam, tuilam, vanlam tawh lutna Gate (Land, Sea, Air Entry Points) 137 bang kinei a, tuate ah limtak in sitcianna kinei masaphot dinghi ci’n genkhia hi.\nGamdangmi Foreigners tepen Malaysia Immigration Department panin akipia ahi eVisa leh eEntris cihte aneihkhit hangin Malaysia gamsung ah lutkhuan anei cihbang hituan nailo cihpen kaphawksak phanuam hi ci’n genbeh hi.\nTuabangin Malaysia gamsung ah alutding tepen abeisa in gitloh gamtatna Criminal Record khatpeuh aneihiam, Blacklist sungah akihelkha hiam cihte limtak in ki sitcian dikdek photding hi. Tuapanin ahoihlo muhkhiat khatpeuh akineihleh “Not To Land” akici NTL Notice kipiading a, Malaysia gamsung ah lutkhuan kipiavetlo dinghi ci’n Bernama Radio tetawh Interivew akibawlna tungtawn in Immigration ulianpenpan in agenkhiat ahihi.\nTuabangin NTL Notice akipia tepen Mlaaysia leitang “Malaysan Entry Point” atunkhit hangin hong paikhiatna agam “Country of Origin” ah kipuak kikding cihi.\nMalaysia palik (Royal Malaysia Police) “PDRM” te’nzong amau kepsa Intelligence Information te tungtawn in gamdangmi Criminal Record aneisa leh Terrorist Activities gitloh ngongtatna khatpeuh ah akihelsa tepen Immigration Department tetawh ki pawlkhawm in Malaysia gamsung ah alutkik hetloh nadingin hanciam khawmding uh cihi.\nTuabangin alutkik pawlkhat om cihzong kitheikhia a, tuate hangin Malaysia gamsung ah lauhuaisak, nawngkai sak mahmah hi ci’n Deputy Inspector-General of Police, Tan Sri Noor Rashid Ibrahim inzong genkhia hi.\nMustafar in agenkhiatna ah Immigration Act thukhun tawh akituaklo gamdangmi pen January kha panin tuciangciang mi 45,000 kiman khinta hi ci’nzong pulakna neikhia hi.\nTuabang in Malaysia gamsung lutkhuan akipialo tepen Malaysia gamsung ah aomngei, Embassy tungtawn in aciahkhiasa, alut kiksawm tepawlzong hileh kilawm hi. Pawlkhat te vanlengtual Kuala Lumpur International Airport dongah tungkhin himahleh akhutpi kimetsak in, limtak sitcianna akibawl khitciangin lutkhuan kipialoziau, ki lehkiksak atuakngei Myanmar gammi pawlkhat om cihzong kiza zelzel hi. Sawltak #zomidaily\nPrevious: ZAM Thupuak :: 02 Dec 18 (UN vai Option koi teelzawding?)\nNext: Christmas letsong Barbie milim ~ Peter Suumpi\nMeigong khattawh azi le ata sagihte khek


url: =Tope la! 2ºeso pack eleve + livret andalucia 20 - Librería papelería Atenea\nTope la! 2ºeso pack eleve + livret andalucia 20.\n1.1 , 01.3 ,YPCK; ,4Z-ES-AC 02020061120200611


url: =Thupatna: Tu kum adingin NUTE NI hong tung kik ta! Kum khat-a khatvei i pianna i nute i pahtawitheih ni hong tung kik ahih manin lungdamhuai mahmah hi. Tua laitak ka omna munbang ah NUTE NI a hi a, PATE NI ahi zongin kibawl ngei keii lo mawk ahih manin innlam kingai mahmah hi. NUTE NI i cih America gam pan-a hong kipankhia hi, kici napi-in America gam mun tampite leh pawlpi tampite ah kibawl mel lo mawka innlam ngaihna khang mahmah hi.\nI Nute I Ngaih Manin I Ut Peuh Ban Gen Le’ng:\nKum 4 ka phakin – Ka nu in na khempeuh/khatpeuh hih thei\nKum 8 ka phakin _ Ka nu in thu thei mahmah! Thei tham mai!\nKum 12 ka phakin – Ka nu in na khempeuh na thei khol sam kei e maw!\nKum 14 ka phakin – Ka nu in hih zong, hua zong, thei kei leuleu ei!\nKum 16 ka phak ciang –Nu e? Thadah peuhmah ei, thu thei kei den mahmah!\nKum 18 ka phak ciang –Ka nu bel ka thadah semsem, a kimanna mel om kei mai!\nKum 25 ka phak ciang –E, ka nu in hoh thei kha in teh!\nKum 35 ka phak ciang –Hih thu i khensat ma-in i nu dong phot dih ni e!\nKum 45 ka phak ciang –I nu om hi leh a bangci ngaihsut tam maw?\nKum 65 ka phak ciangin bel –Ka nu om lai henla hih thute kikum hiathiat thei zen leng ut mah si’ng maw!\nNute Mah in Hong Len Zo Pen:\nNute mah in innsung hong len zo, hong khui zo den hi. Nute a om teh innsung nuama, nute a om loh ciangin innsung dai hi. I ngaihsun kha ngei diam thei ke’ng, Laisiangtho sung ah “NU” ci-a kitei Hebrew kammal pen “AME” hi a, “Ah-may” ci-in kisim hi. Kawlkam bang tawh hong kinai kik zawzen! A khiatna pen, Dr. James Strong, STD, LLD in a genna ah, “the bond of the family” a cihna hi a, ei Tedim pau-in cileng, “innsung a lencip/khuituah/gawmtuah nu” cihna hi mai ding hi (James Strong,The New Expanded Exhaustive Concordance of the Bible, (Nashville: Thomas Nelson, 2010), 20, Hebrew and Aramaic Dictionary #517. A khiatna pen “nate lenkip-a a thakhauhsak” a cihna hi hi. Innkuan sung ah pate’ dinmun i neusakna ahih loh hangin (bang neusak na mawk ding, ei zong pa khat hi ve hang maw!), nute pen innsung a khuituah, a lemtuah, a ki-itsak, ka kipumkhatsak, a len zo pen, a kem zo pen mah hi mawk uh hi.\nKhatvei, Mangkang gam ah sang siamah khat in a sangnaupangte innlai (home work) khat pia hi, ci. “Laimal gawm khat kong dong ding hi. Hih maimal pen mal guk kigawm laimal khat ahi hi. Tua maimal a pau thei bang hi leh, “Kei pen ka min ‘M’ tawh kipan hi. Mal guk kigawl laimal khat ka hi hi. Kei ka omna peuh ah a ‘hup’ den khat ka hi hi” ci ding hi. Tua pen bang hiam, cih hong ngaihsun unla zingciang sang i kah kik ciangin hong gen un” ci hi. Naupangte a lang val in tua siamahnu gen nop pen “NU” (Mangkam-in ‘Mother”–M tawh kipan, mal guk pha) ci-in dawng lian uh hi. Siamahnu’ gen nop bel, “Sik-hup” (Magnet–M tawh kipan mal guk pha) hi zaw gige hi. Hi takpi hi ve’n, nute in tate a ‘hup’ mah hi mawk hi ve’n. Innsung a khuituah, a khualumsuah, a ki-itsak, a nopsak i cih nute mah hi mawk hi ve’n maw, tua naupangte mawhsak het ke’ng, ngaihsun thei uh sa peuhmah zawsop ing.\nNute in Ngawl Ngam Tangial Uh:\nTate nek ding a deih luat manun nute in bangzah vei a gilvah-un zong an a nek loh mai hun uh om ding, cih ngaihsun kha ing. Zan-in ihmut nuam taka a ihmut loh bek uh hi lo-in, tate nek ding a deih luat manun ngawlngawl tangial mai uh hi. Khatvei sang khat ah siamah khat in naupangte a gawm, a dawh, a khansak, a hawm, cih mathematics (ganan) hilh hi. Naupang khat kiang ah, “En o, gentehna-in, na inn vuah na nu in tangmai pum khat na innkuan vua na nek dingun hong hawmsak ci hi maw. No innkuan mi bangzah pha?” ci-in dong hi. Naupang in, “Sagih, ka nu tawh, ka pa tawh, ko unau tawh, mi sagih pha ung ei, siamah” ci saisai nong hi. Siamanu in, “Tua ahih leh na nu in tua tangmai pen phel bangzah suah ding?” ci-a a dot leh, naupang in, “Phel guk” ci lianmawk hi.\nA masapen-in, a khut in a sep ngiatna na gen hi. Zi hoih, nu hoih i cih pen a pasal leh a tate adingin gim zong tawl zong phawk lo a na a semsem numei hi mai hi. Khatvei, hih America gam ah, tangvalno khat in nasep ngah thak nongzen a a lawmte kiangah kisial hi. “Zingsang nai 5:00 am a tho, tua teh breakfast (zingtung an) ne samsam” ci hi. A lawmte in “No innkuan sung ah tua hun a tho nang bek maw, kua zong tho lai ahia?” ci a a dot uh ciangin, “Hi lo e, ka nu zong tho e, kei’ an ding hong huansakin hong guansak, tua teh ka pa’ an ding zong huansakin guansak lai ei” ci hi. “Na nitak an ding e leh?” a cih uh leh. “Ka nu mah in na huan e” ci leuleu.\n– Puan khui hi, a neu 13, 19, 22 “Tuumul tengin…a khut tawh sem hi.” Van lei hi, a neu 14 “gamlapi pan an hong tunpih” An huan hi, a neu 15 “ Khuavak nai lo-in tho a, a innkuan ading an vaihawm” Huanbawl-in lokho hi, a neu 16 “leitang lei-a lenggui suan hi.”\nA neu 15 ah “Khuavak ma-in tho a…an huan” ci hi. A neu 18 ah “zan-in a meivak mit ngei lo” ci lai hi. Bang huntenga ihmu hi pial ding hiam! Mangkangte in paunak khat nei uh a, “Man works from sun to sun, but a woman’s work is never done,” ci uh hi. “Pasalte nasep pen nisuah pan nitum hi a, numeite’ nasep pen ‘man ta ing ei,’ cih hun om ngei lo hi” a cihna hi. A neu 27 ah “A innsung vai hawmin thadah lo hi” ci ngiatzen hi.\nA neu 26 ah “Amah pilna tawh pau a, a leii tung ah thuhilhna muanhuai om hi” ci hi. Methodist pawlpi a phuankhia pa John Wesley (28 June 1703 – 2 March 1791) Oxford University ah sang a kah lai-in, a sangkahpih sangnaupangte in zu a nek dan uh amuh ciangin um thei mahmah lo hi. (Tuhun khawnga khangnote’ nunek sanek khawngte mu leh bang a ci tam mataw!)\nA nu thugen/thuhilh a siampen hi takpi hi. A pa uh bangzah-in Pasian thuhilh a siam zongin a nu’ thuhilhna tawh a unautengun a khangkhia uh ahi hi. Kei zong ka tate in tua mah ci dingin ka um hi. NUTE in a khut bekun sem lo uh a, a kam uh tawh genin thuhilh lai uh hi. I NUTE thugente man den sawnsawn hi. Bang hang ahi tam? Laitan education nei kei ta le uh a pil keiimawkna uh bang hang ahi tam? Tate a pantah dinga Pasian ngiat in pilna a piak hi a, leitung sanga kisin thei lo pilnate Pasian in a guat ngiat ahi hi. Tua thu hang mahin, a neu 26 ah “Amah pilna tawh pau a, a leii tung ah thuhilhna muanhuai om hi” na ci ngiat hi. A khut in sem-in a kam a pau bek hi lo-a,\nA neu 11-12 “A pasal in muang mahmah a, a manpha khat beek kisap nei ngei lo hi. A nutak sung tawntung thusia peuhah tun ngei lo a thuhoih vive tun den hi” ci ngiat hi. A pasal in muang mahmah a a it mahmah numei pen a pasal a it mahmah numei hi pah hi. Mangkang gam ah kum 60 val a kiten khit ciang vua a zi in sihsan mi khat om hi. Tua pa in a zi’ hansuang tung ah, “Innkuan Sung Lungnuamsak/Lungdamsak Den Hi” (SHE ALWAYS MADE HOME HAPPY) ci hiam bek, ci hi. A nuntak sung tawntung , a pasal tawh a hin khop sung tawntung a pasal in muanga thuhoih bek a vaihawm nu, thusia a tun ngei lo nu hi taktak ding hi.\nTua nu pil lua kisa-a a pasal “vang” a pia thapai ahi zen ta ve! A nuihza kei phial ta leh zong a pasal’ ciamnuih a hih mawk teh, mi dangte a nui kei zongin amah a na nui keiizen dan hihtuak hi. Innkuan sung ah nuihna aw a kizak leh NU pil khat om cihna hi mai a, i innsungte ah nuihna aw tampi i zak ding lunggulh huai peuhmah hi. Itna om cihna hi mai hi.\nBy: Rev. Zam Khat Kham


url: =Siyin Bible Revision Committee Meeting pan thu pawl khat « Nikonghong\nHome » Lai & Kampau » Siyin Bible Revision Committee Meeting pan thu pawl khat\nMihing atamzaw ii ngaisutna ah, English kam in Holy Bible ci hitana ei kam zong Lai Thiangtho ci in khen in at tu ci hi. Ahihang, ngaisun tatak leang Holy ii akhiakna sia bang ziam? English te ii Holy ci kammal sia ei nei takpi naa hi ziam? Holy sia English dictionary sung en leang “Belonging to, derived from or associated with a divine power” ci hi. Ci nopna in, Holy ci kammal sia Pathian tung bek ah aki zangh thei kammal hi. Ei kam in Pathian tung bek ah aki zangh thei kam mal ih nei ziam? Thiangtho ih ci ciang, English kam taw “clean, neat, tidy..etc” hi ziu hi. Tua hitana Lai Thiangtho ih ci ciang “A clean book” cina suak aa, Holy Bible ii a thupina bo sak hi. A khiakna dai sak hi ci in ngaisun khi hi. Laithiangtho ci in mal khat in at liuleu leang ahoi zaw katawm ci in ngaisun ing.\n“ah” ci kam mal zong keima muna ah, “preposition” khat hi. Omna lakna kam mal ci in ngai sun ing. Tua ahikom, “ah” peuma sia khen in at leang hoi sa zaw laleao khi hi. Sontena,\nYangon ah = in Rangoon\nTua mun ah = At that place\nBangbangpo ahizong, Sizang lai at daan taw kisai ka ngaisutna pawl khat ka at hi aa, Sya Kip Thian Pau kung pan Siyin Bible Revision Committee ii meeting minutes khat ka nga sia sung ah, Sizang lai at daan pawl khat om ahikom hong hawm sawn nuam ing. Yangon YSBC Silver Jubilee Hall ah September 12, 2010 ni aki vawt meeting hi. Meeting ah aki hel teng sia anuai abang hi.\nRev. Cin Za Dal. General Secretary, SRBA…… Patron\nRev.Dr.Vung Lian…… Co-odinator\nRev.D.Kip Thian Pau…… Chairman\nUpa Son Cope…… Secretary\nRev.Vum Khat Pau…… Joint Secretary\nRev. Dr. Lam Cin Thang…… Member\nUpa Dr. Mang Cin Pau …… Member\nUpa Dr. En Cin Pau…… Member\nUpa Vum Kho Cin…… Member\nUpa Dr. Thang Za Lian…… Member\nUpa Suak Za Nang…… Member\nUpa Dr. Vai Pau…… Member\nUpa Thang Cin Tual…… Member\nRev. W. Khai Tual (Theizang Senior Pastor)…..Guest\nRev. Do Cin Pau (Khuasak Senior Pastor ) …..Guest\nRev. Suang Cin Pau (Siyin Ywa Senior Pastor ) …..Guest\nPastor Khai Dou Pau …..Guest\nU Tun Kyin…..Guest\nMeeting sung ki kup thute sung pan Sizang lai at daan taw ki sai teng en kik in hi leang anuai abang hi.\nTaangkam leh laimal phenkhia tu a haksa te zaktu dan kikup na:-\nA nuai aa kammal te le ih zak vazit ngawl kammal te mihon in zong teal kim tek zo ahiman taang kam kepcingna in ih zak tu in kithukim hi. Dual, Khaikhin, Khelki. Kisuangtak, Luphung, Mannung, Ngawlnguak, Phalak, Sisuak, Thildang a vaal lai,\nBaptize kammal sia anuai abang in zak tu in kithukim hi.\nThaa sung ah kiphum ciang “Baptize” ci kammal zang tu aa,\nTui sung ah kiphum ciang “Tuiphum” ci kammal zang tu hi\nSynogogue ci kammal sia ei kam in ih phen ciang in cingtaak thei ngawl ahiman in “Synogogue” ma ci-in zak tu in kithukim hi.\nKalauh (ကုလားအုပ္) ci-in a ki at kammal sia a thiang tak in ki sim vaset thei ngawl ahikom, “Kalaoh” ci-in at tu in ki thukim hi.\nLaimal haksa te tel cianna “foot note” a hibuale “bracket” tawh in at thei natu Bible society te tawh ki kum phot tu pha ki sa hi.\nKammal ngawm at dan tu te a nuai a bang hi tu hi.\nA ki bang a laimal kop te:-\nsese, veve, pipi, cici, ciacia, mama, sasa, mawmaw, sawsaw, lawlaw (A kibang linlian in a kop te amasa sia awlang taw lo tu hi. Hi sung ah mamaw ci in na at le khialna (အျပစ္) ci-in ki ciamte tu a, mawmaw ci-in na at le thin-am (အရူး) ci-in ki ciamte tu hi\nA ki bang ngawl hiat a laimal kopte :-\npai-papai, taam-tataam, lak – lalak, vak – vavak, lang – lalang….\nnawl – nawnawl, tawn – tawtawn, sawm – sawsawm\ntei – tetei, vei – vevei, len – lelen, met – memet, leng – leleng (Heak tu – tatei, vavei, lalen, mamet, laleng ci bang in at ngawl tu hi.)\nseam – seseam, meang – memeang, kheal – khekheal (Heak tu – “ea” ii awsua sia “e” na zozaw ahikom, saseam, mameang, khakheal, ci bangin at ngawl tu hi.)\ncip – cicip, lit – lilit, sin – sisin, khim – khikhim (Heak tu – tacip, lalit, sasin, khakhim, ci bangin at ngawl tu hi)\nbia-biabia, cia-ciacia, ciang – ciaciang, phiat – phiaphiat, pial – piapial, piang – piapiang, (Heak tu – “ia” awsua sia “e” taw kinai kik a,”piaheak” ci-in ih at ciang in “peheak ” ci-in kisim ahi kom, babia, papia, phaphiat, papial, papiang, ci bangin at ngawl tu hi.)\nhoi – hawhoi, loai – lawloai, po – pawpo, phong – phawphong, tong – tawtong (Heak tu – hahoi, lalom, papo, phaphong, tatong, … ci bangin at ngawl tu hi.)\nkoai – kawkoai, loai – lawloai, noai – nawnoai, poai – pawpoai, (Heak tu – kakoai, laloai, nanoai,papoai, … ci-in at ngawl tu hi)\nkhui – khukhui, lum-lulum, nui-nunui, sung – susung,… (Heak tu – khakhui, lalum, nanui, sasung,… ci bangin at ngawl tu hi)\nlua – lualua, luai – lualuai, (Heak tu – lalua, laluai, …. ci bangin at ngawl tu hi.)\nkuan – kuakuan, phuang – phuaphuang, suang – suasuang, tual – tuatual, (Heak tu – kakuan, phaphuang, sasuang, tatual ci bangin at ngawl tu hi)\n“o” leh “aw” zakna khentel natu:-\ntawntung, ngawlin, zawkciang, (Heak tu – tontung, ngolin, zokciang ci bangin at ngawl tu hi)\n“ih” leh “ii” zak natu mun khentel natu.-\nIh pa ii pa sia pu kici hi.\nIh ngam ih lei= Eima ii ngam eima ii lei\n“a” “aa” “ah” zak natu dan:-\nAma doituam sung tum a, sabuai tungah aom laibu asan sia ama ii laibu ahikom la in, a khut ziatsang taw toai in doipua ah pusua pui hi.\na peang, a khut, a sam, a inn\napeang, asan, avom, akhatna, aniina, ahi hi. (Heak tu – Mun theampo ah ahi thei bua zong tu bangdan in khen phot leang. Ahithei ngawlna muntepan:- a at hi, a awlmaw bua hi, sa a ai hi,…. ci bangte hi)\nAtung ateng sia Siyin Bible Revision Committee meeting pan Sizang lai at daan taw ki sai a khensat uh thu pawl khat hi. Sizang literature taw ki sai atuam in lam hong pui tu kipawlna (organization) ki nei tuan ngawl ahiciang, mai lam sang ah Siyin Bible Revision te ii khensatna teng ma hong thupi tu ci in ngai sun ing.\nSiyin Bible Revision Committee te ii khensatna sung a khaak bel ahi “a” taw ki sai sia Ni Kong Hong sung ah ka buai pui tawntung khat hi aa, anuai abang in zangh/at leang ahoi katawm maw ci in ngaisun ing.\na+ nuounahile, khen in at leang: Sontena: –\nA khut = Ama ii khut (his/her hand)\nA omna = Ama ii omna (his/her living place)\nA peang = ama ii peang (his/her leg)\na+verbahile, khen in at leang: Sontena: –\nA at hi = Ama in at hi (He/she writes)\nA pet hi = Ama in pet hi (He/she bites)\nA nui ciang hoi mama hi = When he/she smile…\na+adjective le adang teng sia zom in at leang: Sontena: –\nApeang = twin\nAtung = over\nAsan = Red color\nAdang = others\nAsanna = heights\nKeima ngaisutna hi, lai at daan kin ih om le ngaisutna tuatuam nong zaaksak natu hong son nuam ing.\nZom tatou lai tawng….\nTags: Sizang Lai\nBy thawngno in Lai & Kampau, Sizang Lai on April 27, 2012 .\n← April 25, 2012 Ni Leitung Thuthak Pawl Khat\t123 Kumcin’ Siallum Kulh le Taitan Ngal: The Battle of Tartan →\nSiyin Bible Revision Committee Meeting pan thu pawl khat | Sizangkam says:\n[…] Siyin Bible Revision Committee Meeting pan thu pawl khat. […]\nReblogged this on Sizangkam and commented:


url: =Scottish Independence from the United Kingdom :: ZOMI DAILY\nposted on 17 September 2014 at 10:28 am Lomkholna: Nantalsuan, News, World\nTuma Kum 300 val (1707) lai aa, United Kingdom of Great Britain and Ireland sung ah a kigawm khawm Scotland gam pen tu-in, a gammipi te’n United Kingdom pan suakta/kikhen kik (independence) ding maw? cih, zingciang (Thursday- 18/09/2014) in Vote piakna tawh lakkhia ding uh a hihi.\nUK-gam pen leitung ah nitum ngeihlohna gam a hih ngeina uh, a piicing gam leh the UN Charters and Universal Declaration of Human rights (the right of peoples to Self-determination) sung-ah kamciampia gam khat a hihna uh tawh kizui in, sisan naisan luankul lo, mipi-mimal kim-in, Suahtaakna Deih/Deihlo (Yes/No) kuih ziauna tawh, thu a khensat ziau lel ding uh hita hi.\nScotland-gam pen kum1603 ciangciang, a mau leh amau a ki-uk gam a hizong in , King James 1 of Scotland pen King James VI of England hong suah nung, Acts of Union(1707) ci-in Parliament thukimna tawh, kumpi khat, parliament khat nuai ah, a hong kigawm uh a hi uh hi. Christian gam hi aa, Holy Bible (King James Version) a kici zong King James khutnuai ah, a kiletkhia Laisiangtho a na hihi.\nEngland leh Wales-gam tawh tuikulh neu khat tung ah teeng khawm gamneu khat hi aa, tu nangawn inzong, mi Awn 5 (5.2 millions) bangbek a hih uh hang, tembaw-lamna(Ship building) la kipan sikvan lian golpi te kibawlkhiatna mun, tuilam tawh khualzin gamvak te totmahmah na mun’ khat na hi aa, gamsung sumpiang zong gaihzawh loh dong zah in om ki ci hi. Television, Golf kimawlna cih te, Scottish te’ patkhiat kici hi. Tuabek hilo, tuhun-in zong, UK-gam te galvan lian (Nuclear submarine, warship) te kibawlna leh a ki-kepna munzong a na hihi.\nEngland Kumpinu Queen Elizabeth II khutnuai ah om a hih uh hang in, a mau aituam in zong Scottish Parliament (Holyrood) tawh kalsuan uh hi aa, ki-ukna tampi’ a maumah in len leh khensat thei a hi uh hi. Gentehna in, UK gamsung om veve, Scotland-gam sang naupang te’n sangsap piakha lo se zen hi. Mimal in cileng zong, Ex-UK Prime Minister Gordon Brown, Ex-Chancellor Alistar Darling cih bang gam makai-milian pipite zong Scotland gammi na hi uh hi.\nUK sung ah innteek tang tualtel in, leitung ah a thahaat a minthang, gamnuamsa himah taleh, banghang tu phingphing’ kum 300 khit ciang kikhen nuam se uh hiam? cih ngaihsut na leh thusunna tampi mah a om kawmkal lai ah, Suahtaakna lading/lalo ding tawh a hong buai mahmah uh hi.\nTu laitak, Scottish mipi te sung ah zong, Suahtaakna deih(Yes, ei leh ei mah ki-uk, kivaan ding) a ci leh, UK gamsung mah ah kipawlleng mailam ding hizaw(Better Together) a ci, a langtuak bang pha uh aa, vom leh kaang ding kuama’n genkhol theilo phot hi. A hizong gam makai te’ leh a lunghimawh deuh te’n ‘Bangbang a piang zong Scotland/Scottish mah ih hi aa, kitelsiam ding thupi hi’ ci-in a ki hanthawn, tha kipia uh hi.\nAih leh, Zosuan pawlkhat te lenna UK gamsung a om, Scotland-gam mipi a tam zaw te’n bang ngaihsun taktak uh hiam? cih’ hong paiding Friday ni (19/09/2014) ngak dih ni.\nPrevious: Thuthak Tomkimcing 16 Sep 2014\nNext: Dim San ~ Singapore ah


url: =Sial piannathu ~ Pu Zel Khup :: ZOMI DAILY\nposted on 5 July 2016 at 11:31 pm Lomkholna: Article, Theihhuai\nSaizang khua a teng, Thawmte beh, Mang Sum in zi Kom Kim tawh tapasal sagih nei hi. A tapa upa pen leh Li Chin te tanungak hoih dawi nungak Kol Nu Thep tawh a sabetna-ah kimu thei pahpah uh hi. Nikhat ni ciangin hong kiteengin Saizang khua-a inn-ah a ciahpih hi. A nu leh a pa in, “Koi pan hong pai na hiam?” ci-in a dot ciangin Kol Nu Thep in, “Ka nute ka pate in leitungah va maang in, ci a hongsawl hing.” ci hi.\nNikhat niciangin a pasal kiangah, “Ka pate in Moman hong ngenngen, va pia ni.” ci-in a zawn hi. A pasal in, “En’ i piak ding bangmah lah neilo a, bang pia mawk ding i hi hiam?” a ci hi. A lawmnu in, “I piak ding lung himawh ke’n, lampi pan kei mahin hong gel ning.” ci hi. Tua ahihleh, ci-in a nupa-in hong pai uh a, lampi panin tungsial bawlin dawi biaknateng ahi khipi tang 30, sial 30, sumvando, paangpi 3 bawl in, daak tal 3, zam, khuang, hih bangin dawi biakna ding teng a bawl khit ciangin kuang khatin a tawi hi.\nVangteh khua thung, Lichim mun a tun ciangin a bawl khempeuh a taktakin hong piangpah hi. Lichim a, apate kiang a tun ciangin, “No Moman pia ding a hong pai maw?” a cih teh, “hi mah ung.” ci pah hi. A pa in, “Ko, kong piak ding dang nei kei ung in na ciah ciangun Sial khat hong pia nung.” ci hi. A ciah ciangun Sial san khat pia a, phungpha mahmah in Saizang khua panin sial a khah ciangin a masa penin Khumvum dong a batteh a nunungte sial kongkhakah omlai hi.\nSial a hauh mahmah ciangin a tonupi Kom Kim in Kol Nu Thep a nunglam ah ciah dingin sawl hi. Kol Nu Thep in, “Hong ma kei un, nong mak uh leh na neih nalam teng uh beimang ding hi uh teh.” aci hi. A zinglam ciangin sawlkik leuleu a, a mo nu zong hehsuakin ciah sawm ta hi. Innsung pan kithawi-in a tangbem teng a khe-in sui phei-in, a sial teng lili ci-in zol a, Khumvum a pate kiangah a ciahpih hi.\nKhumvum panin dawi innsungah lut thei nawnlo ahih manin tua sial khempeuh gamzangah taimangin zangsial a suak hi. A nu khat leh a pa khat in na zui nuamlo a, tuni dongin tua suanteng sialin i zang lai hi. A ningkum ciangin Tawmbingte in sa va beng uha, Tulsuk mun-ah zangsialpi khat va man pah uh hi. Tawmbingte’n zangsial a mat uh ciangin hih la phuak hi.\nTua zawh ciangin Mang Sum, Kom Kimte zawngpah lian ahih manin a mihing teng bek a omlai hi. A nikum ciangin a tapasal sagihte in Tanghlui (Ngatan), Luigal (Mualbem leh Saizang kikal)ah sabengin kuan hi. A pailamin Ngatan lui khanga, singluangpi khat kidawh hi. Beelbawm puapa in, “Pute aw i lei zuih in mit nei veh aw.” ci-in alei sakdeuh panin a gen hi. “Lei mit nei thei ngei khang.” ci-in thudonlo uh hi.\nA lei zuih uh pen singluang na hilo-in gulpi khat nahi hi. A ciahkik ciangun na kihei-in Saizang lam na nga hi. A unau teng un lei tungah ding diamduamin a beelbawm puapa in, “I lei zuih mit nei ka cih hih ai ve,” ci-in a teipi tawh a mit a dawt leh a gulpi kihei-a, a vekpi un tuisungah kia mang khin uh hi.\nKom Kim in a u, a nauteng kaikhawm-a, “Suan leh pak neilo ka hih teh va nungkik mai ning,” a ci hi. A khipitang pen maulawng sungah thunin sumtawng maikhin-ah lawnto hi. A daakhangbu pen vokkuang gei-a gahawng-muat tawh seengsia sungah koihkhawm hi. Kom Kim a ciah ding ciangin, “Kei ka kihilna dingin hih gahawng muat beek pua ning e,” ci-in seengsia manin a daak hangbu tawh a pua khawm hi.\n“Koi! ka tei pi ding!” ci-in a maulawng la-a, a maulawng sung a khipitang zong a ciahpih hi. A sanggamte’ tenna Tuitawh-ah tung hi. Thawmte beh Mang Sum sanggamte in Kom Kim ciahpih a dakhangbu, khipitang a theih ciangin heh lua uh-a, Kom Kim that dingin Tuitawh khua-ah a delh uh hangin that zolo uh hi.\nCiaptehding: Sial pen Leitung-ah Africa leh Kawlgam-ah Kachin leh Zogam bekah om hi. Africa leh Kachin gam-a Sialte pen puang (Bawng dan) in ei Zogam ate bek Vom hi. Pu Zel Khup’ Tangthu Ciapteh sungpan\nPrevious: Naungek kepzia ~ Khambawi\nNext: Cidam nading in Lengmaw (Orange) leh Sahawk (Grapefruit) tampipi neni\n21 March 2020 at 8:52 pm\nAtung a thu tawh kisai zakna dandan a kigelh ahih mah bangin nial theihna ding omsa keng. Ahi zongin Mang Sum sialte a khah ciangin a masa pente Khumvum a tunin a nunungte sialkongah om lai hi a cih pen ahi thei mahmah lo thu hi.. Khumvum hi lo in “Lawmmual” hi ding hi. Khumvum leh Saizang pen khe in pai leng Vangteh sangin zong gamla zaw lai ding hi. Lawmmual cih pen Mang Sum inn tawh kigalsai pian hiehiai a tai lang val lo meek ding hi.\nThu kibang khat pen ciaptehna leh theihna zakna a tuamtuam a om thei ding mah hi. Pu Mang Sum in dawi mo a neih akipan sial hong hau mahmah a, a sialte sial cinna pan inn zuan a, a ciah ciangin a masate a inn sialkong a tun ciangin a nunung pente ” Lawmmual” ah om lai hi. kici hi. Lawmmual leh a mau inn pen kiteh leh furlong 3 khawng pha ding hi. Khumvum hi leh tai 4 tai 5 beek pha naak hamtang ding hi. Dawi nungaknu tawh akmuhna pen amau inn pan tai 2 kan gamla lo ding hi. Saizang khuanawl Dimpi tawh kikal “Sihlui ” kici luidung sung teng a kimu uhhi.


url: =Tembaw maw Babel? ~ Pu Thangboi :: ZOMI DAILY\nposted on 24 September 2021 at 11:27 pm Lomkholna: News, Thangboi\nPasian’ thuzui khempeuh in Noah’ tembaw thu leh Babel Tausang thu ih theihngeisa ciat ahi hi. Tua tegel tungtawn in tawm lungngai khawm ding in kong zawn hi\nPasian in Noah tembaw bawl in sawl hi. (Piancil 6 – 7). Bang cia phasak ding, bang ci lam ding, bang sing tawh bawl ding cihdong in Pasian in aneng atawng in hilh hi. Amah zong tembaw bawl hong kipan pah hi\nCikmah a tembaw bawl ngeilo Noah in tembaw gol khe mahmah khat abawlna thu akizak ciang in alawm agual, aveng apam, akhuapih atuipih, amipih asapih te’n vadongh pah ngeingai uh hi.\nA tembaw bawlna thu agen ciang in azakha khempeuh in nuihsan hi. Pawlkhat bang in “Mize” cihsan uh hi. Pawl khat leuleu in “misokpa bel apapai hita ei” ci uh hi.\nAtembaw bawlna mun pen mualtung hi sawnsawn lai ahih man in haivai mahmah mai hi. Tulai hileh Facebook tung bang ah ki nakko mahmah in ka um hi. Pawlkhat bang in Live bang khah in amun amual lak in a nuihzak huai dan gen un ka um hi.\nAtembaw bawlciil lam khawng bang in kumdang sang in guahtui tawmzaw kan lai phial in ka um a, zahpih huai mahmah in ka um hi. Azi zong phunphun mai khathei ding hi. Azi in CDM khawng alutsan mel kitheilo hi\nAtembaw bawl zawh kum 120 aphak ciang in athugente hong tangtung takpi mawk hi. Tuiciin hongtung takpi in tembaw sung a aomkha teng bek suakta hiau hi.\nBabel Tausang Lamna (Piancil 11)\nTuiciin tun khit ciang in tembaw tung a tuangte’ suan leh khakte hong pung toto uh a mi tampi hong phata uh hi\nTuiciin tunna thu kigensawn toto uh ahih man in tuiciin thu theitek uh hi. Akikupkup uh ciang un tuiciin tungkik kha leh cih hong patau uh ahih man in Tausang khat lam ding in hong vaihawm uh hi\nBabel Tausang deihtak hong lam uh a lawp thei mahmah uh hi. Aneu alian anumei apasal in diang ziahziah uh ahih man in thalawp huai mahmah hi. Ki thutuak mahmah uh hi.\nAvaihawm Pawl bang lawplua kisa in nuinui khaliang uh hi. Tulai bang hi leh Facebook tung bang ah tua thu bekbek dimhiau ding hi. Like kipia ziahziah in kishare ziahziah khading hi\nPasian in Khat leh Khat akiho theilo ding in Hong bawlziau ahih man in amaban uh zomthei nawnlo in hong dinkhawl hiau uh hi\nNoah pen apilman, asiamman, leh athahat man a alawhcing hizenzenlo a Pasian’ aw za in Pasian’ sawlna mang in sem ahih man in alawhcing ahi hi.\nBabel Tausang lamte alawhcin lohna uh pen aki thutuah lohman, avaihawm siamloh man, leh athahat loh man uh hi peuhmah lo hi. Pasian’ deihna tawh kituaklo, Pasian dong khalo, Pasian’ sawlna omlopi a semkha uh ahih man a lawhcinglo uh hilel hi. Adiak in Pasian in “Leitung tuitawh sawp nawnlo ding hi’ng” acih pen phawk khalo sese uh ahih man hi\nTulaitak a ih vaihawmna, ih hanciamna, ih sunmangte tembaw bawlpa tawh kibang ih hiam Babel tausang lamte tawh kibang zaw ih hiam cih lungngaih huai kasa hi. Pasian in ei’ deih dan a na asem hilo a en ama’ deihdan a ih sep ding hizaw hi. Lungdam, Mung Laan Thang (Tonzang, Zogam)\nPrevious: Dinmun Neihna le Kizahtaksiamna ~ Khup Lian Thang\nNext: Sing Thu (Ginger) leh Covid-19


url: =andere hotels in de buurt The Blue Sky Resort @ Ranong\tNumsai Khaosuay Resort\t3.7 Km.\tAndaman Club\t6.9 Km.\tThe B Ranong Trend 3.0 Km.\tTinidee Hotel\t2.8 Km.\tTags\tBegroting Hotel


url: =King – Page 2 – Vapor Review Blog\nKing Pen Vaporizer, Reviews\tkandypens, wax pen\t2\nThe Gravity is the latest and greatest in Kandypens lineup of wax pen vaporizers. It introduces a brand new atomizer to the Kandypens lineup, a solid ceramic disk. The build quality of the Gravity Pen is well up to the standards I’ve come to expect from Kandypens, and the textured black sandblasted finish is impressively […]\nKing Accessories, Reviews\taccessory, bhanga\t0\nKing Pen Vaporizer, Reviews\tkandypens, pen\t19\nKing Portable Vaporizer, Reviews\tconduction, Haze, portable vaporizer\t2\nKing Pen Vaporizer, Reviews\tdonuts, kandypens, pen\t0\nKing Portable Vaporizer, Reviews\tportable vaporizer, review, summit, vapium, vaporizer\t3\nKing Blog, King's Corner\taccessories, pax 2, pax sandwich\t10\nKing Portable Vaporizer, Reviews\tpax 2, pax labs, pax2, review, vaporizer\t6\nKing Blog, King's Corner\t0\nStorz & Bickel have dropped the prices on their entire lineup of vaporizers.This is the first price drop the Volcano has seen in its lifetime, and the Plenty, Crafty, and Mighty are along for the ride.The old prices, as well as updated prices are listed below.Each image links to my review of that vape, the buy link […]


url: =Thuthak tomkimcing May 5, 2014\nA. ASEAN Makai teng zat ding BMW 70\nKawlgam sungah BMW zuak theihna phalna angah thak Prestige Auto Mobile Company in Nay Pyi Taw ah ASEAN makai pi teng kikhop omsim leh adang kumpi milian te thu kikup sim in azat ding uh BMW 70 pia khia cih kiza hi. Hih BMW 70 kipiakna ki apna 4 May 2014 ni in Nay Pyi Taw International Convention Center ah ki apna nei uh hi. BMW 7 Series, 5 series Sedan leh BMW X5 Sports Activity Vehicle nam teng kihel hi cihi.\nB. Kawlgam ah kizuak ding Zatang tampi kiman\nPakistan gam pan Singapore ah Singapore pan Thai gam tawn in Kawl gam sungah akizuak ding zatang 92,00,000 Thai - Myanmar gamgi ah Thai palik te in 4 May man uh hi. Zatang tangkhat ciang in Batsum peek 4:50 kimta man hi a, Ativan , Xanax , Razepam , Frisium leh Clobazam zatang nam te vive hi in Huukna , lanna, asawtsak deuhna cih ahoih lo zatng vive hi cihi.\nC. Border Guard Force (BGF) te zakhan na kibawl\nSenior Genneral Min Aung Hlaing leh Kawlgam galkap mangpi teng in 5 May 2014 ni in Nay Pyi Taw Bayin Nuang hall ah BGF te zakhan sak na bawl uh hi. Tua mun ah BGF pan in U Wei Sai, U Tun Kyaw, leh U Saw Tun Hla te thum teng BGF Ngaihsut pia leh Encik na zakhang sak in bawk suang luapluap hi. U Saw Chit Thu, U Ko Ko Win, U Saw Kyaw Thu, U Saw Cia Aye, U Saw Kyaw Min, U Saw Taw, U Saw Aung Chit, U Saw Kyi Lin,U Maan Cia Aye, U Maan Saw Shwe, U Saw Thet Win leh, U Saw Tun Aung te zakhan napia ngah uh hi.\nD. Zogam ah Leito set nei te nasep ngah mahmah\nZogam sung ah leito set nei te in tu khuakhal hunsung nasep ngah mahmah cih kiza hi. Nasep pen Tualpi to, Innmun to, Lampi bawl cih te hi a, akisapna munmun ah pai kawi kawi uh hi . Kum zalom 21 hun ah tupeek laihna JCB Buldolzer in nasep ngah mahmah hi ci uh hi.\nE. NCCT leh kumpi kilemna thu 45 omlai sungpan 50% khiam ding\nKawlgam sung mualtung mi thautawi teng tawh kikap loh nading in kilemna kikupding thulu omlai 45 sung pan in Kumpi in alang khiam ding in kiging ung cih gen khia hi. Tua mahbang in NCCT in alang khiam leh akiman siang ding hita hi cih U Aung Min in gen khia ta hi. U Aung Min te pawl leh KIA tetawh kimuh khit May 20 kim pawl ah kimuh kik ding in hanciam na nei uh ahih lam kithei hi.


url: =Kikhelna (Conversion) ~ Dr. Ngul Khan Pau :: ZOMI DAILY\nposted on 10 May 2021 at 1:46 pm Lomkholna: Article, Biakna, Ngulkhanpau\nGeorge Ingle in a gelh The Lord’s Creed laibu sungah mi khat hong kikhelna tawh kisai dawl thum om in gen hi. Amasa, mi khat peuhpeuh a kikhel nadingin Jesu Khris ama nuntakna bulpi ahih lam phawk in ama nuntakna zong Jesu tungah nga hi, tua ahih kei leh kikhelna picing thei lo hi. Anihna, mi khat hong kikhel ciangin biak kikhopna lunggulh hamtang hi. Amah bek-a nuntak sawm, kuamah tawh kikhol utlote kikhelna kicing hilo hi. Athumna, a kikhel taktak mite’n midangte awlmawhna, huhnopna, veina nei hamtang uh hi. Ama ading bek-a nungta dente’n kikhelna taktak mu lo uh hithei hi.\nHih panin i muhpak theih thu in: a kikhel mipa pen ama kibawltawm hiloin a sung lam panin Pasian biak nopna, midangte veina leh lainatna hong nei hi. Eimah bek vantung tung dingin Topa’n hong gum khia lo hi. Midangte tonpih thei ding, itna leh veina nei ding; tua hileh eima pianpih a hilo Kha Siangtho hong luahpa hang ahihna kimu thei hi.\nMartin Luther in zong kikhelna nam thumin na gen hi. Khatna, lungsim sung kikhelna (Conversion of the heart), hih in pianthakna kici thei ding hi. Nihna, ngaihsutna kikhelna (Conversion of the mind), ngaihsut luite nusia in ngaihsut thak, lawpna leh sepnop thak tawh kikhelna hiding hi. Thumna, i neih sum leh paite zong kikhelna (Conversion of the purse), mipum a pianthak hangin a neih a lamte a pianthak kei leh bukim zo lo hi.\nMartin Luther genna panin i behlap nop ahih leh “ngaihsut kikhelna” thu hi. I pianthak hangin i ngaihsutna ama thu in kikhek pahlo hi. Thu hoih la hoih tawh i khek sawm kei leh ngaihsutna zat ngeite mah kizang kikkik hi. Tua hangin mi pawlkhat a piangthak hangin a kampau leh a gamtat piangthak mite gamtat luhek tawh kibang lo hi. Amau zong piangthak taktak leng hih bangin ngaihsun lo ding hi ing, ci-in camp khawng mahah na lut kik, na ki-ap kik zel uh hi. Na mobile sungah thu hoih la hoih na koih leh tuate na deih ciangin na zang thei ding hi. Ahi zongin a thak bangmah thun loin a luite bek na koih leh a lui siatna mawhnate bek mah hong gingging ding hi.\nTua hangin sawltak Paul in, “Leitung mihingte’ gamtat bangin gamta kei unla, na lungsim uh kikhelin Pasian kipuahphasak un. Tua hileh a hoih nate bang hi a, bangte in amah lungkimsakin, bangte a kicing hiam ci-in thei-in Pasian’ deihna na phawk thei ding uh hi,” na ci hi (Rom 12:2). Ngaihsutna thaksuak kei leh leitung mite’ deihna bangin kigamta ding cih hih munah kimu hi. Tua hangin mi tampi a pianthak uh hangin a ngaihsutna uh kipuahpha (thaksuak) loin leitung mite deih teng mah tawh nungta uh hi.\nTua tawh kizomin i neih leh lam zong a pianthak kisam hi. Hih zong thubaih hilo hi. Tua ahih manin sawm-a-khat piak ding khawng Lai Siangtho siksanin kihilh kikkik kisam hi hang. Mi kimkhat amau pianpiha a cing mahmah (generous) om hi, pianthak man cih hi loin midangte piak nopna nei ngiat mi om hi. A tamzaw tua bang kihi lo ahih manin piakkhiatna zong kisin ding kisam hi. Lai Siangtho sunga Zacchaeus hong pianthak ciangin a neih leh a lam tawh hong piangthak hi. Topa’ tungah, “Topa aw, ka neihsa a kimkhat mizawngte tungah ka pia ding hi. Mi khatpeuh khemin a na ka laksak leh a zah li-in ka lohkik ding hi,” na ci hi (Luke 19:8). Zacchaeus a kikhel ni-in a neih leh lamte zong piakkhiat ding khensatna nei hi.\nJonathan Dodson in zong kikhelna tawh kisai nam thumin na gen hi. Khatna, pumpi kikhelna (Body conversion); a cih nopna in mi khat hong kikhel ciangin Khris pumpi ahi Pawlpi (Church) tawh kizopna nei hamtang hi. Nihna, buh-at ding a kikhelna (Harvest conversion), a cih nopna ahih leh khamangthang lainatna hong nei ding uh hi. Gammial veina hong nei ding a, Pasian thei nai lote awlmawhna hong nei ding hi. Thumna, Biakinn kikhelna (Temple conversion). Biakna tawh kisai i gen ciangin Ephesa 2:14-16 leh I Peter 2:5-10 sungah midangte tawh kizopna kilamkhawm i hihna Paul leh Peter in gen hi.\nEphesa sungah Paul in Topa Pasian in ama mite Jews leh Gentailte sung panin “mi thak” hong bawl hi, ci hi. Tua mi thak pen Jews maw Gentail hihna tawh kithei ding hi nawn loin Khris tawh kizopna hangin new community ding ahi hi. Hih ciang tung dingin Pasian in a Pawlpi a gelna telpih kisam hi. Pawl nih kideina phiatkhia in “Pawl Khat” sungah ama hangin na gawm hi. Tua hi leh awkaih siksana kiphut kipawlna, tua ciang denomination tawh kiphut Pawlpite phiat ding cihna hi loin, i awkaih, i denomination lote tawh zong Khris sungah pumkhat i hih lam phawk ding kisam hi cihna hi.\nI thuzawhna dingah Stanley E. Jones in mi khat kikhel takpi hi cih a kitel theihna nam nga-in gen hi. A kitel theihna masa pen ahih leh “Pasian kammal Lai Siangtho” sung pan hi (John 1:12, 5:24, Rom 8:16, I John 5:12-13). A nihna pen “Midangte’ theihpihna”. Mi khat hong kikhel leh a inkuanpihte’n tel masa hamtang ding uh hi. Kikhel kici a kuaman a theihpih loh pen a kikhel hi ngeilo hi.\nKha Siangtho hangin mi thak hong suak khat pen kilamdanna nei teitei ding hi. A kampau mahmah zong kilamdang hamtang ding hi. A thumna, “Eima sunga siangtho nuntak nopna,” nidangin zu-mun sa-mun nuam sa, guk ding lawhcin ciang lungdam ahi kha zongin ama sungah hihte nusia in a siangtho nuntak nopna hong nei hi. Mawhna sungah na bualkha ahih hang lungkimna nei lo ahih lam leh a zongsang sate hong tawpsan ciangin a neih ngei loh lungdamna leh lungkimna hong nei hi.\nTua khit ciang, “A kikhelsak Topa thu teci panna” gen nuam in gen ding kithalawp den hi. A muh peuh kiangah ama lungdamna bangin lungdam ding deihsak ahih manin genpih nopna hong nei hi. Gilkial khat in nek ding tampi omna ah an hong nek khit ciangin amah banga gilkialte kiangah anlim koi-ah omhiam cih gen ding a kithalawp bangin Jesu Khris nuntakna ann a ne mite’n midangte kiangah pulak nuam uh hi.\nA ngana ah, “Kha Siangtho in ei kha hong hilh” (Rom 8:16, Gal 4:6-7). Ta hihna eima kipiak tawm hi loin Kha Siangtho in i hihna hong hilh a, tua panin Pasian i sap ciangin “Pa aw” (Abba) hong cisak hi. Mikang pau ah pa cih ciangin “father” cih kizang hi. Ahi zongin ta in a pa a sap ciangin “father” ci loin “daddy” ci hi. Tuni in vantung a om Pasian “daddy” i cih theihna Kha Siangtho hong lamlahna hi. Topa’ sungah hih kikhelnate a tel leh a ngah dingin ama thupha nang tungah om hen. Rev. Dr. J.M. Ngul Khan Pau\nPrevious: Ka Tunnu ~ Sia Do Khup\nNext: Pasian’ nasep kum (25) cin ~ Jam Daniel


url: =Kachin, Hpakant suangkhuk ah mencim leitolh leuleu in mi 15 si, 46 liam :: ZOMI DAILY\nposted on 15 July 2018 at 3:50 pm Lomkholna: Myanmar, News, Sawltak\nMyanmar, Kachin State sung aom Hpakant Jade Mining kici suangkhuk ah mencim leitolhna hangin mi 15 takin sihlawh a, adangzong mi 46 bang liam cih Reuters pan kiza hi. Local Official te’n agenkhiatna ah zanni Saturday nitaklam 2pm hunpawl in thupiang ci uhhi.\nNorthern Kachin State, Hpakant Administrator asem laitak ahi Kyaw Swar Aung in agenkhiatna ah Jade suang akitawhna suangkhuk alui khatah Miners te’n suangmanpha azon laitak in mencim in lei atolhsukgawp cihi.\nPi 300 bang asangding lei kitawhna aphungteng ki cimsuk in, anuai ah suangmanpha zongin aomte adenglum, avulhnelh kha ahihi. Asi mi 15, aliam mi 45 banah adangzong aki muzonailo, amangcip pawlkhat omlai hi ci’n Rescue Team leh Firefighter te’n genkhia sawnsawn uhhi.\nTua suangkhuk akicipna munpen Lone Khin Area kici a, aki vulhnelhkha asi mi 15 leh aliam mi 46 te aki kaihkhiattheih khitciangin aliamte ageinai aom Hospital ah kipuaksak hi. Nitaklam 5:30pm hunpawl ciangin Rescue Operation pen ki khawlbawlphot a, tuni in ki zomkikding hi ci’n thunei te’n genkhia uhhi.\nAsi aki mukhiate pen numei 1 leh pasal 14 hi uh a, aliam mi 46 tepen pasal vive hi ci’n Hpakant Myone Fire Department thunei te’n genkhia uhhi. Asi aliam tepen mawtaw tawh puakkhiat nading hamsa mahmah hi. Mawtaw kicinglo ahih manin, ki cimawh mahmah hi.\nHih asi aliam tepen akimu cihciangbek hiphotlai a, adang akimunailo, luitui sungah aki vulhnelhcip zong tampi omlaiding hi ci’n Lone Khin khuasung thunei te khatin genkhia hi.\nSuangkhuk kitawhna leisai tepen aki cipbehding dinmun ah omkik in, lauhuaina tampi om ahih manin, adang amangcip te ki zonbeh theinawlo in nitaklam 5pm hunpawl in Rescue Operation pen aki khawlbawlphot cihi. Hihbangin suangmanpha azongtepen amin sazian kiciantak in aki ciamteh cih hilo ahih manin, mi bangzah taktak leisungah ki vulhnelhkha cihpen ki theicianlo hi.\nTua suangkhuk akicipna ah lei in avulhnelhkhak tepen suangkhuk anei Company te kiangah nasem te hilo uh a, amauleh amau in suangmanpha aki nusia aomkhahiam cih azong kawikawi “jade scavengers” te kici hi. Tuabangin suangmanpha azongin avak kawikawi tepen mencim leitolh in vulhnelhkha pahpah in, tuahsiatna lianpipi piangthei zelzel hi.\nMore: Sumlepaai sangin Pilna thupi zaw hi ~ Khoi Lam Thang\nAbeisa May khasung inzong Lone Khin Area sungteng mahah mencim leitolhna hangin suangmanpha azong Miners mi 14 takin sihlawh uhhi. Tuaban ah abeisa 2015 kumsung inzong Hpakant ah mencim leitolh nasiatak in tuahsiatna piangngei a, tuahunlai in mi 100 val takin sihlawh uhhi. Sawltak #zomidaily\nPrevious: Moses laiat alang i thusim (The Haftorah Mystery)\nNext: Zomi sungah Political Science sin laitak Tg. Pau Sian Lian thu atom


url: =DM Canright Tangthu Tawm - Zomi Adventist Innkuan\nSDA UPNA A NUSIA D. M. CANRIGHT THU (SDA Tangthu)\n“Nangmah in sihna na thuak dongin thumanin om in. Tua hi leh, nuntakna kumpilukhu nang kong pia ding hi.”\n1880 kum in George Butler pen James White tangin GC President ding kitel hi. Tua dinmun a lamen khat ahi DM Canright pen a lungkim lo hi. Canright pen tua ma kumin James White om loh ciang meeting chairman ah zong a mapang khin khat ahi hi. Amah pen thugen siam mahmah Texas leh California kiim ah zong Pasian thugen lawhcing mahmah khat ahi hi. Amah teelcing lo hi cih atheih phet in Canright in, “Hih mite adingin thu ka gen nawn kei ding hi” ci in a sanggampa a hilh hi.\nCanright pen Professor Hamill ii thugen kisinna sang ah a lut hi. Sangngaupang lai siam mahmah, a class sung ah zong mite etteh pen ahi hi. Professor Hamill in Adventist hilo pawlpidang a thugen ding in tonpih a, midangte in zong thupi sain siam sa mahmah uh hi. Sunday zan khat, West Side, Chicago a biakinn gol pen ah, “Mi Sianghto te gam luah ding” cih thulu tawh Pasian thu gen hi. Mi 3000 val bang kikhawm uh hi. Gen siam mahmah ahih manin mipite khitui zong tampi luang sak hi. A thugen man ciangin a nohset nuam mipi tamlua ahih manin, a lawmpa D.W Reavis nangawn in nai lang sung bang a ngak hi. “Sermon ka ngaih khempeuh ah hoih pen pen hi” ci in mite in nohset ngeingai uh hi. Amah a pakta mipite a ciah khit uh ciangin a lawmta un park khat ah tawlnga in tukhawm uh hi. Canright in a lawmpa kiang ah a thugente lak ah puahphat ding kisam a om leh om loh dong hi. Reavis in , “Na thugen pen zaknop ka salua a, tua dan lam ngaihsutna tawh ka na ngai kha kei hi. Na thugen in ka kha tha hong khauh sak tuam mah mah hi” ci hi.\nTua ciangin Canright hong dingkhia in, ” Ei Adventist thupuak, kuama theih loh, a minthanglo pi khat a gengen hi kei leng mi thupi mahmah khat ka hih ding ka lamen hi” a ci hi. Reavis in Canright kampau lamdang salua in kilat liang hi. Canright kiang ah hong dingkhia in, “Lawm Canright aw, hih Adventist thupuak pen tulai taka na hihna na thupina ciang hong tunpih pen ahi hi. Na paisan khak leh tua ma a na dinmunah na tung kik ding hi” ci in a tai hi.\nGC President Butler in Canright ii nuntakna ah a deih bangin nate hong om loh ciang a lungkiat baihzia hih bangin gelh hi. “Kiniamkhiatna leh thuakzawhna, midangte ngaihsutna a azahtak siamna cih bang nei ngei lo hi. A deih bangin nate om leh cih a ut luat man in amahmah buai den hi. Thuhilhna sang siam ngei lo a.. Na khatpeuh ah a mazan lai in mi thahat hi mah leh, haksatna a om ciangina lungkia baih, mi thanem mah mah khat a hi hi. Zeisu Khazih galkap hoih tak hi dingin haksatna thuakzawhna lam ah a kisam mi khat a hi hi” na ci hi. Tua zawh ciangin Canright in Pasian nasepna leh Adventist pawlpi nusia ta hi. Nakpi tak a a tangko Adventist thupuak lehdo in nungta in thu Hong gen ta hi.\nD.M. CANRIGHT KISIK\nD.M Canright, Adventist a khuavak lian mah mah, thuneihna leh minthan nop luatna ki uksak a hih manin , hun khat lai a it mah mah Adventist thu pen hongleh do ta hi. A tung ah thuman lo a nasem aup mite thukkik ding lunggulh den hi.\n1889 kum ciangin laimai 420 apha Adventist upna guipite lehdo na “Seventh-Day Adventism Renounced” cih laibu hong bawlkhia hi. Amahmah in Upna kinialna a kinialpih langkhat te upna zangin Adventist te upna nial hong kipan hi. Lungsim gim mah mah kawm sa in a nuntakna hong bei hi. Ellen White leh tua hun lai a pawlpi makaite in pawlpi ah ciahpih kik sawm in nakpi takin zol uh hi.\nTuate lak ah a lawm hoih mahmah a hi D.W Reavis zong kihel hi. Battle Creek khawmpi a mankhit ciangin Publishign house sung ah thu kikup pih hi. Canright zong hong kap khia hi. Reavis in, “Na kisikna thu te i nasep pih sanggamte kiang ah hilh in. Amaute in hong maisak in hih nasepna ah hong semsak kik ding uh hi” ci in tha a pia hi. Ahih hangin Canright in a lawmpa liangko lenin a kah kawm in, “Kileh kik thei hi leng ka lungdam mahmah ding hi, ahih hangin hi thei nawn lo hi. Ziakai lua ta hi. Tawntung a mangthang ding pa ka hi hi, ka lawm Reavis aw, bangbang na sem zongin hih Adventist thutak pen na lehdo ngei kei in” a ci hi.\nA pianpih sanggampa mahmah in zong , “Dudley Canright aw, Hih thutak sung ah kei leh ka innkuan pihte nangmah mah in nong lutpih hi a, tu in hong paisan kik ding na hiam? Na gamtat banga gamta in Pawlpi’ nusia dingin nong deih hiam?” ci in a dot ciangin, “Deih dek lo hi ingh. Tua bangin na om un. Pawlpi na paisan uh leh keimah bangin na kisia khin mang ding uh hi” a ci hi.\nSee also Biography of Robert S. Folkenberg\nThe Adventist Review Editor sawtpi a sem khin Elder F.M Wilcox in zong tuma lam thute genpih a, “Canright aw, New York pawlpi neu khat ka khan khiatna pawlpi pen nangma phuh khiat sa hi. Tu in ahih leh kei pen Adventist Pawlpi pan Pasian nasem khat ka hi hi. Tu a na gamtat bangin gamta mai ding ka hiam?” ci in a dong hi. Canright in tawmvei sung a ngaihsut khit ciangin, “Tu laitak a na thu tangkote na um takpi hiam?” ci in dong kik hi. “Ka lungsim khempeuh tawh ka um hi” ci in Wilcox in dawngkik hi. Tua khit ciangin, “Na nasep pihte tawh haksatna na nei hiam?” ci in dong kik a, “Nei kei ingh, amaute tawh na sepkhop nuam ka sa mahmah hi” ci in a dawn kik ciangin, “Tua ahih leh ngaihsut kong piak in.. tulaitaka na omna ngei pawlpi ah om suak in cih thu ahi hi” ci in a dawng hi.\nKum 31 sung a seppihte leh a lawmte in Canright pen pawlpi ah ciahpih kik sawm uh hi. Ahih hangin amah in hi sa thei nawn lo hi. Khuavaak lian leh etlawm pen khat a hi ngei khat pen khuazing sung ah lamet bei in a mangthang a hi hi. Hih bang thu eite tungah hong tun lohna dingin thungen ciat ni.\nSource: Faith Triumphant Daily Devotion. August 3, 4.\nA sim mimal kim Topa in Pawlpi’ Tung leh Pasian’ Tung sih dong a citak dingin Thupha Hong pia ta hen.\nPrev post BANGHANG TECI PANG?\nNext post Desmond Ford Thu Tawm


url: =Khikhia (Zo Uccaw Thonaw) - Blog View - Zotung Minphuin\nPosted by Sam Lou 1 March 2016 - Filed in Thonaw - #Zotung #Chin #khikhia #zo #Cloths #cultural #Sepi - 968 views\nSepi khua umpaw Thokhe tuh mia vua lang alacceih. Leisaw due lalui paw tuithang nung\nnynh phe la kyn za kum (3) laro te Sepi khua bua la thua.\nKholae hae nynh pawkyamou na um cite khan lei tua lei lakhia hae. He ka ho ze\nphe ka chih vae cih , na holing khyh oun ci la cih zema la khan sa khyh hae. Athua langze rua ngaw naw phe nung de oh boeitung phe nung de oh la ciza phe la nungde kou hae.\nTuin te tuh la ho vae. "Leih sawdue angan kuh he ka lui paw tuithang nung nynh oun hoy za, laanpi kou pui thya paw kya kae cceih. Tuinte innpi pi kya kae thua ccungccaw ala aepaw lu kha phebeih lang ala taw ku. Hynh zeih ccungccaw luh hynh do tua , thuasalama nan tuh bangpawlang nynh kae nung cih oun ci. Ngasaw te awtui saw, ccatang buu cci oun ae sa za paw paw rya oun law sa khyh. Ccapise lukheih kae sah za la cceih ccavae , kathang palia nae laho lang khyh oun ci" la cih kou te phe la chih vae. Thokhe rua tuh lasung vae hae.\nKhuazi tuh tuithang nung tuh ruamua lang la tho kuh vae. Khivae laza sazah ccungccaw hae blyn tuh marya la it vae hae. Thohae nung lukheit kyalya la hah sah. Tuithang nung nynh tangvaw lang tuin atu ze, ccungnak boei sepaw , atang boeipae , boei lakhua pui thya paw blyn la baw zah la raw.\nLeisaw ngasaw pui sala ka rae Thokhe longaw za Bawi lyn lamyn sebipaw ka re Thokhe longaw zaw ka ccaw Thokhe zaw ze aa rotaw zaebang ccyn cih paw raw nynh raw nynh ci hae ze Tuithang ccung lang ccue ala cite ala raw.\nAtu cia sela bawi law lang po asak hae. Tu e thohae nung nynh "atu zi tuithang nung araw paw tuh ngae ry eih um kae sy " cite alaho. Zete bua oun thua ze he nae tho cih la ci hae. Ze te bua lathua za pung bua la it sa hae. Latho hae za latho kho vae khyh hae.\nAw pum oun khua vae ze selung karou a ccae vae za immakaw e eih hae paw selung ka rou oun ccae vae la cih za, aw khua sang phe\nLa cceih vae - phe cceih te pong bua lathae kuh hae zah tangdung kya isei sungkua zya la baw sya vae.\nTuh e sungkua tuh khoi um, zynaemung khikhia, awmit khikhia, buatua khikhia, la khae kuh. Tuh e tuh lado hae z ate nynh atuh e boeipae tangpaw, boei sepae, boei la khua lang ala kua hae.\nTuithang nung tuh ping ccinnung a ci kuh.\nCcoelia;- Akua ty nung tuh Pothang nung (Daw Ryaccin) lung khua ze Boei akua thyahuapaw la do sahae za alakua sahae. Ccoelia hynh zolaw (zelung law ) akua hae paw thua za, kum 3 cci akua hae. Daw Ryaccin tuh ccoelia akua nawte vya chih lang ccih za, kutdothyapaw nynh thyadung se na chia aho acipyapaw te setuh Lung Ngo bawi kya koiza adon- sang kho vae khyh za amaw tuh she lang atang acihae. Ccoelia =ccuglua (ccungsungkonaw) kyate Hakha nynh conlo acihae.\nCcawngnak boei;- Siapio oun pout e akua hae paw vae.


url: =01. Chinta Shok Kaise Mite in Hindi\n02. Chinta Shok Kaise Mite in Hindi\n03. Chinta Shok Kaise Mite in Hindi\n04. Chinta Shok Kaise Mite in Hindi\n05. Chinta Shok Kaise Mite in Hindi\n06. Chinta Shok Kaise Mite in Hindi\n07. Chinta Shok Kaise Mite in Hindi\n08. Chinta Shok Kaise Mite in Hindi\n09. Chinta Shok Kaise Mite in Hindi\n10. Chinta Shok Kaise Mite in Hindi\n11. Chinta Shok Kaise Mite in Hindi\n12. Chinta Shok Kaise Mite in Hindi\n13. Chinta Shok Kaise Mite in Hindi\n14. Chinta Shok Kaise Mite in Hindi\n15. Chinta Shok Kaise Mite in Hindi\n16. Chinta Shok Kaise Mite in Hindi\n17. Chinta Shok Kaise Mite in Hindi\n18. Chinta Shok Kaise Mite in Hindi\n19. Chinta Shok Kaise Mite in Hindi\n20. Chinta Shok Kaise Mite in Hindi\n21. Chinta Shok Kaise Mite in Hindi\n22. Chinta Shok Kaise Mite in Hindi\n23. Chinta Shok Kaise Mite in Hindi\n24. Chinta Shok Kaise Mite in Hindi\n25. Chinta Shok Kaise Mite in Hindi\n26. Chinta Shok Kaise Mite in Hindi\n27. Chinta Shok Kaise Mite in Hindi\n28. Chinta Shok Kaise Mite in Hindi


url: =ZNC Vai Dotna leh Kuppihna - Zomi Community Network\nPosted by Cingbawi on June 3, 2012 at 1:05pm in ZOMI & POLITICS\nBack to ZOMI & POLITICS Discussions\nZNC leh Zomi vai pen mipi, numei naupang in a ngaihsut ciang in haksa kasak leh ka tel zawhloh thu pawl khat om hi. ZNC pen min vai tawh buai pha diak kici hi. ZNC vai pen Zomi it takpi leh Zomi a ding bulphuh nasem ci in mi pawl khat in gen hi. Ahih hang in tua thu pen akigen na leh a sepna tawh kituak lo tawh a kibang pawl khat om hi. Tuate pen,\nCCJ Pawi lai (2010?) in Tedim gam sung ah moor accident ah Zomi tampi tak in a nuntakna bei lawh uh hi. ZNC party kipawlna pan in dahpihna, lungnoplona leh thu mal khat zong ginglo ci hi. A hi takpi mah hiam?\nNung kum sung (2011) sung in Zogam ah kialpi tung in Zomi tampi in haksatna thuak uh hi. Tua hun lai in ZNC te kam khat zong paulo, a lai beek tawh zong gelh loh uh kici hi. A hi mah hiam?\nNung kum sung mah in men cim in Tedim gam sung teng cimawh, inn kituah, buaina nakpi in om hi. Tua hun lai in zong ZNC pan in lai hi ta leh, sum leh paai, thatang hi ta leh bang mah kimu khalo, kiza khalo ci uh hi. Ahi takpi mah hiam?\nKawlpi ah 2012 sung mah in Santhar han kituah ding vai om ci hi. Tua hun sung in zong ZNC pan in lai dal khat beek, a thu beek, a sum beek, kam khat beek khualna leh lunghihmawhna nei lo ci in kigen hi. Ahi mah ahi hiam? Gam le nam a ding a sem ding ZNC te pawl in bang mah a sep loh ciang in mipi kipawl in, biakna makaite tawh a vaihawm uh ciang in lem kik kici hi. ZNC in Zomi vai te a thudon hetlo mah ahi hiam?\nZomi tampite tenna Kawlpi khuasung, vanleng tualpi keek nading in Zomi te inn tampi ki tuah ding kumpi in sawl hi. Zomi leh Zogam a ding in sem ding akici ZNC in thu leh la, kam leh sum leh paai khat beek tawh zong amau husa ki za khalo kici hi. Ahi mah hiam?\n2012 sung mah in, nung diak in Khalkha, Thantlang leh Tedim in DC a ngah theih nading in kumpi tung ah siau in, ngetna nei uh ci hi. Tua sung ah Zomi leh Zogam a ding in a vei akici ZNC te pawl kiang pan kam khat beek ki zakhalo, thu leh la beek tawh, lung hihmawhna phone khat beek ahi zong, sum leh paai leh thu leh la bang mah kiza kha kilkello kici. ZNC in Zomi leh Zogam bup vai thute a thudon ngeilo zeel pen ahi mah hi ding hiam?\nTu laitak in zong min phuah kik nading tawh buai ci. Zomi leh Zogam vai bangmah hong van zo nai peuhmah lo uh ci in mipi in gen uh a, a diakdiak in a beisa 1990, ZNC hong om masak leh kiteelkik 2010 kikal pen gam hoihloh man leh, kumpi' hoihloh man in bang mah sem theilo uh hi. NLD zong tua bang mah hi. Ahi zong in 2010 ciang Kawl kumpi' kiteelna hong nolh uh hi. Pawl khat in ui lah hilo a luaksa nekik ci in, tutung kiteelna a lut kik ding zong a bang ci kawikawi zeel uh hiam kici hi. Zomi makai ding ci in tua bang in lungsim khel suk themthum, khel to kawikawi leng bang ci Zomi mipi in ki muang thei ding hiam?\nKawlgam hoihloh man leh kumpite' kiciatloh man in ZNC in a beisa ah bang mah sem theilo in, thongtang cip bang in mawk om uh hi napi in, 2010 kit zong tua mah bang in tu dong mah bang ma sem tuan nailo (a tung a teng i et pak ciang) ci leng ZNC pen Zomi a ding, Zogam a ding in a kinlo, a thudonlo, Zomi bup vai a lungtu lo mah hiam, ahih kei leh a sem zolo uh hiam, ahih kei leh septheihna leh thuneihna a ngahlo uh ahi zaw ding hiam?


url: =Gmail Email azang te’n nasim hamtang un! :: ZOMI DAILY\nposted on 19 September 2013 at 4:04 am Lomkholna: Feature, Google, Sawltak, Tech\nHih Email pen Gmail sungpan nasimleh abeisa hunsung in na Gmail Inbox bangteng kikhelna omhiam cih atheiding in kong lamen uhhi. Gmail pen ki puahpha toto, Feature ki behlap toto a, nungdiak in Inbox Tabs hong helto uhhi.\nGmail Inbox sungah nalut ciangin na Email te ii atungah “Primary, Social, Promotions” cih Tabs te na muding hi.\nHibang in Gmail te’n hongkhen dimdiam uhpen hoihmahmah hi. Ahi zongin khatveivei Email hongki khakte pen ki mansuah theihi. Mansuah cihzong hilian samlo a, Primary Tab sungah ana omloh ciangin adang Tabs te ki phawkkhalo theihi. Gmail ii Feature athakkhat ahih manin aphawkkha ki tamlo khading hi.\nAdiakdiak in Facebook, YouTube, etc… cihbang Social Networking tawh akisai zawdeuh Notification Emails tuamtuam tepen Primary Tab sungah nalut nawnlo a, Social Tab sungah nalut uhhi. Pawlkhat te Promotions Tab sungah nalutthei hi.\nPrimary Tab sungah ih muhloh ciangin Email honglutlo kisa khathei hi. Tua Social Tab, Promotions Tab te namek lecin asung ah Email na upmawhloh honpikhat naomthei gmailkhading hi. Nasinpah lian in.\nTua ahihleh Email athupi te Primary Tab sungah alutding in bangci bawlding?\nEmail khat nasim ciangin tua hongkhakpa Email te nidangciang Primary Tab sungah alutdending nadeihleh Subject ii atunglam ah “Star Icon” pen namek in. Tua hileh nidang ciangin tua Email neipa in Email hongkhak khempeuh na Gmail ii Primary Tab sungah honglut dending a, na Email thupi te na mansuah nawnkei ding hi.\nInbox sung ah Email te Tab khatpan adang Tab khatah Drag ziauziau inzong kituah kawikawi theihi. Right Click mek inla, “Move To Tab” Tools tawhzong ki tuahkawikawi theihi.\nLungdam hi, azatnuam semsem Gmail…\nPrevious: Bang hangin Zomite in Khuado bawl ding i hiam? ~ Dr. Lam Khan Piang\nNext: La leh Laam ~ Col. H. Kam Pu


url: =Kei le kei ~ Lian Tuang :: ZOMI DAILY\nposted on 24 July 2017 at 8:47 am Lomkholna: Liantuang, News, Zomi\nLeitung galpi nihna lai Japan galkapte Myanma gam sung ong lut ciangin Mangkang galkapte gal lel in India dong ah nungkik to uh hi.\nMangkangte bulphut khuapite lakah Mawlaih khua zong khat hi a, Mawlaih khua om mikangte le galkapte zong Japan gal tai in Letsikan bual tawn in Khampat, Tamu pan India gam ah taito uh hi.\nKa nasepna Station Tower pen Mangkangte galtaina lampi tungah kilam hi a, zuminn kim tengah tuni dong mah in galbukna dum, bomb kiatna dum le tua hun a kizang sikling, thautang le vanzat nengnengte gamlakah om kawikawi lai hi.\nMangkangte a gaitai kawmin sumtang le kham leh ngun pawlkhat sel kawmkawm hi cih kamdawn khawng om ahih manin kei zong sun hun ka om muang kawm in khat veivei gamsung kenlak guamlak peuh ah ka vak thei zel hi.\nKham le ngunte ka mu kei a, gamsa tuamtuam vasa tuamtuam le gammang tulak gimnam leh singkung lopa mual le guamte om dan tuamtuamte ka mumu kha zaw hi.\nTu kum April kha kipat lamin Dr Than Bil Luai (Wesley zato ) le Germany gammi khat Letsikan buai ah ong pai uh a, lamet lohpi khat in thucin thutang ka kiho kha uh hi. A lenglapa in vasa ham ngai nuam ci ahih manin ka zuminn tawh a kigamla lua lo mun khat ah ka paipih hi.\nTua mun ah a nih un nai 1 sung bang tu hithiat uh hi. Tua khit ciangin ka kileh kik uh hi. Dr Than Bil Luai le Germany pa kihoho uh a, tua khit ciangin Pu Than ( Dr ) in “ lungdam peuhmah ei. I lawm pa lungkim lua. Germany gam pekpan kong pai pen hih lai ah tawmvei sung vasa ham ka ngaih khak bek tawh zong manpha sa in, pai tak sa khin ing ci zezen ei” ci in nui kauhkauh hi. “ Hih lai ah a om kha te bel mi hampha mahmah hi ei, ong ci lailai ei” ong ci beh lai hi.\nAmau ciah khit ciangin ka lungsimah ka gelgel hi. Cimphawng peuh a ka paipai na ka omom na mun teng pen gamdang mite in manpha sa in thupi sa mawk ahih manin kei pen a hampha mahmah hi lel lo kai maw ci in kei le kei tha ka kipia hi.\nPrevious: Malaysia, Kuantan aom inngolpi khat ii tuikholna kitam in, mi 4 liam\nNext: Malaysia MRT meilengthak nikhatsung atuang mi 142313 pha, 50% Discount kipia


url: =Indonesia President inzong Drug Traffickers te thautawh kapkhuan piata :: ZOMI DAILY\nposted on 23 July 2017 at 12:37 am Lomkholna: Indonesia, News, Sawltak, World\nIndonesia President inzong agamsung ah vankham Drug Traffickers te thautawh kapkhuan piata\nIndonesia gamsung ah tulaitak President asem ahi Joko Widodo in agamsung ah guihtheih khamtheih azang leh azuak Drug Traffickers te asiansuahsawm laitak hi a, Law Enforcement Officers te kiangah tuabangin Drug Traffickers te namuh uhleh thautawh kaplum un ci’n kapkhuanpia cih Reuters pan kiza hi.\nIndonesia gambup ah Narcotics Emergency ci’n guihtheih khamtheih vankham vaitawh abuai mahmah laitak uh ahihi. Adiakdiak in gamdangmi guihtheih khamtheih azuak in ih gamsung ah honglut te, matding utlo in ataisawm aomleh kaplum lel un ci’n Friday ni in Indonesia’s Political Party khatah thugenna aneihna ah genkhia kici hi.\nHihbang in Indonesia gam ii President asemlaitak in agenkhiat ciangin abeisa in Philippines President ii gamtatna te kiphawkkik mahmah hi. Abeisa kumkhat hunlaipawl in Philippines President Rodrigo Duterte inzong agamsung ah guihtheih khamtheih vankham azangte leh azuakte siansuahna nasiatak in nei a, Drug Dealers tampitak ki thatlum hi.\nTuabang in Philippines gamsung ah vankham siansuahna akineih ciangin sisan naisan tampi luangin, mi tampitak in asihlawh ciangin UN (United Nations) akipan International Community tuamtuam te’n President Duterte pen mawhsak mahmah uhhi.\nIndonesia gamsung ahzong guihtheih khamtheih azangte pen khauhtak in thu kibawl hi. Abeisa inzong Indonesia President Joko Widodo in guihtheih khamtheih azuak leh azang Drug Traffickers honkhat sihdaan “Death Penalty” pia in, thatlumsak ahih manin, ki mawhsak mahmahkhin hi.\nRights Groups tuamtuam te leh leitung gamkumpi Government pawlkhat inzong Indonesia gamsung ah mihingkhat sihdaan “Death Penalty” akipiak nawnloh nadingin thukhun alaihding lunggulhna pulak uhhi.\nNungdiak mahmah, abeisa kalkhat hunlaipawl inzong Indonesia gam ii khuapi Jakarta City sungah Taiwan gammi pasal khat Police te’n kaplum uhhi. Tuakhit asawtlo in Indonesia President Joko Widodo in Drug Traffickers te kaplupding thu agenkhia ahihi.\nTua aki kaplum Taiwanese papen Indonesia gamsung ah vankham Crystal Methamphetamine bekbek Tonne khatbang hong lutpihsawm tetawh akizomkhat hi a, palik te’n amatsawm ciangin utlo in taisawm ahih manin aki kaplum hi ci’n Indonesia Police te’n genkhia uhhi.\nRelated: Indonesia ah IS migilo dingin aki ummawh mi 6 palik te’n kaplum\nTuabang in akikaplum ciangin hihthu thangvengvung a, ahi zongin Indonesian National Police chief Tito Karnavian inzong Drug Dealers te matding a utlo, ataisawm te kapkhuan pia hi cih Media te’n genkhia uhhi. Sawltak #zomidaily\nPrevious: ZAM Thupuak :: 23 July 2017 (UNHCR leh Community makaite Meeting)\nNext: Malaysia ah pasal khatin apianpih asanggam numei 3 buan ahih manin kiman


url: =Socrates le Zomite I kiho thei diam? ~ Khat Thang :: ZOMI DAILY\nposted on 1 November 2014 at 12:30 pm Lomkholna: Article, Khatthang\nI zakngei zel Socrates thuhilhna minthang vangvang khat lungngai khawm dih ni. Socrates pen leitung bup-a minthang Greek mipil mahmah khat hi. Socrates pen tuipi nawl khawngah tu-in thu genna nei zelzel thei hi. Ni khat a mel theih ngei khat hong pai-in “Socrates aw kong gen nop mahmah ka lawmte thu khat om hi veh aw” va ci hi.\nSocrates in zong ” Aw himaw! tua ahih leh nang na lawmpa thu nong gen ma-in ken nang thu 3 hong dong masa nuam ing, tua khitteh na lawmpa thu hong gen pan in” ci-in dawng hi.\nMeltheih pa in zong “Aikeide! Hong dong dih o leh?” acih khit teh Socrates in; “A masa-in, na lawmpa thu nong gen nop pen thumaan hi dingin na um hia?” acih leh meltheih pa in; ” Amaan le maanloh bel cian keng ee! kei zong mi gen ka zaksawn hi” ci-in dawng hi.\nSocrates in; “Aw! tua ahih leh a nihna ah’ “nong gen nop na lawmpa thu pen, thu hoih maw? A ma gamtat, kampau, nasepna hoih khat peuh hong gen nuam na hi hiam?” acih leh “meltheih pa in “Koi lak-a thu hoih hi ding! A hoih lohna thu hong kiko nuam ahi ve” ci-in dawng leuleu hi.\nA thumna ah, Socrates in “Tua leh na lawmpa thu nong gen nop pen kei-a dingin kimanna aom dia leh?” acih leh meltheih pa in zong a-dawnna ding mel thei lo ahih manin, Socrates in “Lawm aw, nong gen nop thu pen;\n3. Kei-a dingin kimanna nei-lo thu\nHi bang teng himawk ahih teh ken tua bang thute zanuam lo hing. Ni dangteh mite thu nong gen nop simin tu-a kong dot thu thumte hoih takin na ngaihsut khitteh hong gen pan in” ci-in pai khia dingin sawl hi.\nMeltheih pa zong Socrates thuhilhna ciamteh in, zahtaakna apiak khitteh ciah pah hi. Socrates ahih leh tuipi gei mahah tu suak hi.\nTu ni, Socrates in Zomite kihonate, chatting bawlte, phone paute hong za thei hizen leh bangteng hong thuhilh zen diam cih lungngai ciat dih ve ni ee! Khat Thang\nPrevious: Pu Ngin Za Langh luanghawm tawh a nunung hungeelna\nNext: Tulaai leitung Thuthang Tuamtuam Updates October 31, 2014\nKi copy ziauziau thei leh thu manpha te offline ciang keizong ettheih dingin copy ziauziau nuam peuhmah ingh ey


url: =2019 kumthak ah akilaih Australia Visa te leh atuamtuam :: ZOMI DAILY\nposted on 19 January 2019 at 11:09 am Lomkholna: Australia, News, Zomi\n1. Low- Skilled Migrants Visa\nNung aa hong ki suak sak sa a hi, Northern Territory leh Great Southern Coast Victoria ah na sem ding mi ki sam a hih man in, na sem aa pai theih na ding Visa te pen January ni 2, 2019 ni in Kumpi te in Suai Kai ( Sign) ta uh hi. Hih Visa tawh a pai te pen Permanent Resident ( PR ) zong ki siau thei hi. Mangpau siam kul ding cih zong gen pah uh hi.\n(The Federal Government also signed two special agreements, Designated Area Migration Agreements with the Northern Territory and the Great Southern Coast of Victoria, offering a pathway to permanent residency to semi-skilled migrants with limited English.)\n2. New Parent Visa\n2016 kum pek pan a ki phuang khia a hi, Nu le Pa ( Parents) te Australia gam ah tawm vei ( temporary) om theih na visa pen ki kip sak ta hi. Nu le Pa te mi khat ciang kum 3 sung om theih na pen $5000 piak kul ding aa, Kum 5 sung a hih leh $10000 piak kul ding ci hi. Tua hong pai ding Nu le Pa te pen Australia gam ah a ta te Citizen (or) PR a hih kul hi. Tua khit ciang Health Insurance zong koih kul pel mawh ding ci hi. Hak sat na khawng a om khak leh a pan pih zo ding sum le pai zong neih kul ding ci hi. Kum khat sung mimal 15000 visa ki pia ding ci hi.\nPartner Visa tawh a ki sam te pen Visa approved ma siah application bawl thei lo ding ci hi. Visa approved na ding nipi 12 ( 12 week) bang ngak kha ding ci hi.\nHih visa tawh South Austrlia State ah Kum 3 sung ki om thei aa, Bussiness bawl na muh theih ding ( evidence) lah kul nawn lo ci hi. Hih visa pen 408 visa a hihi.\n5. Cutting Permanent Migrantion intake\nHih pen Australia gam ah a teng ding, Permanent aa, a laak uh , kum 1 ciang mimal 190,000 pan in 160,000 ah khiam suk ding cih a hihi.\n6. Citizenship Vai\nA bei sa hun aa, kum pi lam pan Citizen ding te Manglai sit ding cih pen thu kim na nei zo nai lo in 2019 May kha dong a hih kei leh Federal Ki teel khit dong (Election )ki lam dang lo ding cih PM Morrison in gen hi. Zomimedia Aus Sr: https://www.sbs.com.au\nPrevious: Gilsung ah naungek in bangteng thei man ~ Pau Tun Thang\nNext: Zakhai te’ lamdanna ~ Pu Thangboi


url: =Thangho leh Liando te unau Phone kihona\nDear Zomi U Leh Naute,\nUK gam London khuapisung a teng, Thangho leh Germany gam Hamburg Khuapi aom Liando te Unau telephone kihona lai-in gelhin kong khahsawn hi.\nHih unaute kihona thu, mipi in ih bangci muhhiam? Limtakin nasim khit ciangin hih unaute kihona thu na muhna, na ngaihsutna, na kuppihnopna a om bangbangin suakta takin nakuppih dingin kong sunnop thu ahi hi. A nuai a bang ahi hi.\nTHANGHO LEH LIANDO TE UNAU KIHONA\nUK gam London a teng Thangho in Germany gam Hamburg aom, a naupa Liando a hopihna\nThangho : A nau Liando phone sap kipan….\nLiando : Hello! Kei Liando hi ing. Hamburg pan hi ing.\nThangho : Kei na U Thangho hi ing. Hamburg ah bang thuthu aom a?\nLiando : Thu lamdang theih nei keng. Maikal ah “Kawlgam” ciahpah sawm ing.\n“The Republic of the Union of Myanmar” a kici Zopau in Kawlgam ih cihi. Khangmasate hunlai 1948 masiah Kawlgam atuam, Zogam a tuam, gamtuam tuaka, a kidinlai-a, Zomi Khangmasate zat kammal tudong azangtosuak lai ih hi hi.\n1948 khit Kawlgam, Zogam leh, Kachin, Shangam, Karengam… cih te'n suahtakna ih ngah khit ciangin gammin Union of Burma kici hi. Hih Union of Burma pen ihpu ih pate khanga, akizui kammal zangto suakin Kawlgam ihci hi. Tua Kawlgam ihcihna sungah, Kawl minamte bekhilo in Zomite, Kachin, Karen, Shan,... minamte te'nna gamkhempeuh a huamkiim ahi hi. Tua banghina pi’n Kawlte bek kipia in Kawlgam ih ci a, Kawlte gambek hong suak tawh kibang mawk hi. Ih kammal zat ngaihsun kik leng, Zomite, Kachin, Karen leh Shan mite ihpu, ihpa gampen Kawlgam a suah hi mawk hi hang.\nA taktak in Union of Burma/Myanmar - Kawlgam ihcih "Kawlte" gambek hizenzenlo a, Zomite, Kachin, Karen leh Shan.. mite gamzong ahi hi. Tua ahihman in hih ih minlawhzia, ih kampauzia te’n (Terminology) ih lungsim ngaihsutna leh ih concept khat ih theihloh kalin hong zogige nahia, ih pianna gamtakpi ah innteekzolo mawk hi hang. Ih lungsim zong innteeksuahlo hi. A zawdeuh in Myanmar gamsung a om, ih Zomipihte’n a kinaipih mahmah uh, Kawlte sangin a kigamlatpih mahmah uh, Mikangte, Germante peuh pakta zaw, itzaw hile uh kilawmsa ing.\nUnion of Myanmar (Burma) a kici Kawlte gambek suaksak kei ni. Kawlte hampha lua ding uh hi. Union of Burma/Myanmar pen ih pu ihpa te’n sisan, naisan tawh aleisa uh, asisan uh hawkbangin a luannasa gam ahihman in, Kawl te gambek a suahding pammaih lua hi. Kawlte gam bek suaksak nawn kei ni. Kawlgam cinawnlo in, Burma/Myanmar cita ni.\nLiando: Thu hoihtampi nong gen ka lungdam. Tua ahih leh U Thangho Myanmar/Burma gam pen ei Zopau in bang cilawh ding/ bangci sap ding? Kawlgam mah cih ding hilo ding maw? Tualo a dang a omtuanloh pi?\nThangho: Union of Burma/Myanmar pen Kawlgam na cihleh Kawlte gam a suaksakna hi a, nang Zomi a dingin gamneilo na hi hi. Zogam, Kachin gam, Karen gam na ngawn “Kawlgam” na cih leh, Kawlten amau gam ahih manin a utut un a zat ding mah uh hilo ding hiam? Tu-a kipan in KAWLGAM cinawnlo in Burma/Myanmar gam ci-in ih kammal zatziate kheltheihding thupisa ing.\nLiando: U Thangho aw, na deihna telsiam ing. Ahizongin Myanmar/Burma pen ei Zopau tawh ih genciang a, “Kawlgam” cihloh ding kammal dang hongomlo mawk ahihman in “Kawlgam” aci kha zel hi mawk mah ing. Kawlgam ka cihte, ih Zogam na ngawn Kawlte gam bek asuah hi zenmawk mah ing ei. A taktak in Kapian na Zogam, Ciimnuai apiang hinapi ing in, kapianna Kawlgam cinuam dekdek zel ing. Ka kammal lawhdan a manloh/ dikloh ahi Kawlgam ka cihciangin Union of Burma/Myanmar mah a gennuam dan a kingaihsun hi ing. Ahizongin ei Zopau in Kawlgam ih cihloh ding a dang om thei mahmah lopi, U Thangho.\nThangho: Tualeh na omna Germany gam ei Zopau in nong gen thei ding hiam?\nLiando: Aw, Ei pauin zong Germany mah hipah lo ding maw?\nThangho: Tua ahih leh naciah sawmna gam Kawlte gambek suaknawnlo a, Zomi leh Kachin, Karen, Shan … adangdangte gam a suahna, nakammal mahmah pan akilat na dingin “Kawlgam” ciahding ci nawn kenla Myanmar gam ciahpak ding cizaw tale cin hilo ding ahia?\nLiando: Atua bel, Kawlgam ka cihsa, ka zongsatsa ahih ciang a, a dikloh, amanloh lam ka theih hangin, a kheltheipak lo himai ing. Tua leh Kawlgam kacih diksalo na hih leh tu-a kipan bang ci leng, bangcisap leng nong deihsak a?\nThangho: Aw, Kawlgam ihcih ciangin Kawl minam ahilo te tawh a kisailo hong bang hi. Ahi zongin ihpu, ihpa khangmasate hunlai a, kizang kammal khat ahi “Kawlgam” cih bel, Kawlte gambek ahihloh hangin tuakammal ih khelpak ding bel thubaihlo ding mah ahi hi. Bangcisap leng, nongdeihsak cina hih man in, tu a kipan in, Kawlgam cinawnlo in Burma/ Myanmar na chiding kong deihsak hi. Tua hi leh tua na cih Burma/Myanmar sungah Kawlte bekhilo in, nang Zomi khat zong a kihel, gamnei gige na hih lam na kammal in hong lak ding hi. Kawlgam cinawnlo in Myanmar ah vaciah pak ni ci thei lecin uthuaisa ing.\nLiando: Aw. Myanmar vaciah pak ning ka cih ding, ka koiteng hiam khat nuam kei si. Ka zatngeikammal ka zongsatman ahi ding hiam bel theisamlo maw. Tu a kipan in Kawlgam (Kawlmite gambek cinawnlo in) pen Kawlmite gambek suaksak nawnlo in Burma/Myanmar ka cihtheih na ding hong hanciam ning ei. Lungdam.\nThangho: Cidam in ciahthei in la, Ki thuzazel ni.\nLiando: Aw leh, U Thangho. Lungdam ei, Topa thupha!\nThangho: Topa thupha!\nC. S. Khai


url: =Guy Penrod - Revelation Song mp3\nHome/Gospel Songs/American Gospel/Guy Penrod Songs/DOWNLOAD: Guy Penrod – Revelation Song mp3 (Video & Lyrics)\nAmerican GospelBill & Gloria Gaither SongsGospel SongsGuy Penrod Songs\nDOWNLOAD: Guy Penrod – Revelation Song mp3 (Video & Lyrics)\nGuy Penrod – Revelation Song mp3\nRevelation Song Lyrics – Guy Penrod\non Feb 19, 2016Guy Penrod – Official Video for “Revelation Song (Live)”, available now! Buy the full length DVD/CD ‘Guy Penrod: Hymns & Worship’ here: http://smarturl.it/GM.HW Available at iTunes: http://smarturl.it/GM.HW.iT Sign-Up for the Gaither Newsletter and receive $5 off your next online purchase: http://smarturl.it/GaitherNewsletter Subscribe to Gaither Music YouTube Channel: http://smarturl.it/GaitherMusicTV_Subsc Subscribe to GaitherVEVO Channel: http://smarturl.it/GaitherVEVOSubscribe Subscribe to Gaither TV: http://smarturl.it/GaitherTV_Subscribe Follow Gaither Music for updates on your favorite artists. Facebook: http://smarturl.it/FB_GaitherMusic Twitter: http://smarturl.it/TW_GaitherMusic Instagram: http://smarturl.it/IG_GaitherMusic Website: http://smarturl.it/gaither.com\n100 free gospel music download mp3 All Gospel Songs Best Gospel Songs Christian Gospel Songs Christian Songs Christian Worship Church Gospel Songs Church Songs English Gospel Songs MP3 free download Foreign Gospel Songs Free Gospel Download Free Song Lyrics Free Songs Free Songs to Download Free Worship Download Free Worship mp3 Free Worship Songs Gaither vocal band Gospel Lyrics Gospel Mix tape Gospel mp3 download Gospel Music Gospel Music Download Gospel Songs mp3 gospel videos gospelkey Songs Hymns Worship Latest Gospel Songs Live Gospel Live Worship mp3 Play Audio Play mp3 Play Videos Praise and Worship Songs Top Gospel Songs Top Worship Songs Trending Gospel Music Worship Songs Worship Songs 2020 Worship Songs Download\nDOWNLOAD: Deborah Lukalu – Awesome God/Overflow Mp3 (Audio, Video & Lyrics)\nMack Brock – Even The Impossible mp3 (Video & Lyrics)\nDOWNLOAD SONG: Micah Tyler – Different mp3/mp4 (Video & Lyrics)


url: =Minam pi lungsim ~ Thang Khua Kai :: ZOMI DAILY\nposted on 17 July 2016 at 12:45 am Lomkholna: Article\nBangmah pi ka sep zawh loh hang, ka om muan’in, I minam ii om zia ka lungngai aa, eimi te’ lungsim puakzia leh I minam pian’zia in Israel te tawh kibang kasa hi. Isarael te pen leitung bei’ dong mang lo ding uh aa, ai zong pung hanhan in leitung huap zo ngei tuan lo ding uh hi. Mikang te bel eimi in ci ve hang in, English I cih nam te ciang’ minam pungin, leitung huap kim ding ‘politic’ nei uh ahih manin, ci tam het lo hi mah leh tu hunah mangpau nei taktak English I cih te’ pau mah in a tangzai pen kam hongsuak aa, leitung gam hau teng phial in, a minam pau uh zang uh hi. America, Canada, Australia, England, etc. Eimi te a dingin, Israel te’ minam kalsuan zia a thupi zaw tam, English I cih nam te ii kalsuan zia a thupi zaw tam ci’n lungngaih ding thupi kasa hi.\nEi Zomi sungah ‘Mizo’ te pen minam vai ah advance kasa mahmah aa, a ‘politics’ uh tangzai in, ‘English’ te kalsuan zia tawh kibang kasa hi. A taktak in tuma kum 100 hun lai in, ‘Mizo’ or eimi te’n bel ‘Lushei’ ci ve hangin, tua te leh ei Tedim kam (Tedim kampau translate kul lo aa, a tel teng kacihna hi) zang mi, tamzaw ngei thamtham hi cih pen I theih ahi hi. Mizoram mahmah ah nidang in, Teizang kam pau zang, paite kamzang pen tawm vet lo bek tham lo in, kawlgam ah Tedim, Tonzang gam huam leh Thadou, Vaiphei ciang nangawn ah ei pau kamphen kul lua lo bek tham lo in, unau khat te I hi aa, ki tam mahmah ngei hi ci leng kikhial lo ding hi. Ai zong, tu hunah eimi kam pau pen ki khang lo hi. Bang hang hiam cih leh I pau pen minam neuneu te lakah ki keek zolo hi.\nAi zongin, ‘Mizo’ I cih te pen hun tomno sungin, minam neu Zomi tampi tak te a mau mi suak siat uh hi. Bang hang hiam cih leh ‘Mizo’ te pen mihuai siamin, a mau lakah na kihel nak aa, a pau na siam nak leh a mau mi nahi pah hi. Kawl te zong pen minam neu teng in bel pawm ahih manin, Kawlgam ah a mau pen minam pi bek tham lo in, Kachin, Chin, Kayin, Mon, Rakhine. Shin leh a dangdang te sang’ tamzaw thamtham hongsuak ziau hi. Hi bangin hong hih hun pen kum tampi nasak leh kum 100 sung hi lel na pi, ei Kawlgam sung aa, om a dangdang te ii bat ngei nawn loh ding minam pi leh pau zang tam te hongsuak to ziau uh hi.\nPau khan’na dingin nam 3 om aa, 1. Gualzawhna or zawh thawh thu tawh minam neu tung’ keekna, 2. Pawl huai siamna (minam kihon’na leh nam neu te tung thusiamna tawh huai in, eimi suak sakna), 3. Sumzon’ paiizon na lamah mipi zat tam pau (market languages) cih te in keima muhna hi. Pau a zang tam peuh leh laibu, lakhui leh a dangdang te pen hong piang toto hi zaw in kamu hi. Mangpau pen leitung pau suak ahih manin, laibu hawm, lakhui bawl, online media lamah minam dang tengin zong’ amau pau ahih loh hang, leitung huap dingin, mangpau tawh a ki-at dan hi.\n1. A khatna pen Sen kumpi te’ zat dan hi aa, Kawl kumpi in zong tua mah etteh in zang uh aa, ai zong, lungkimna pan aa, hongpai hilo aa, pau zang khang mahmah tei ding napi’n, khang tohna lamah zekai pah hi.\n2. Anihna pen a hoih penpen thu hi aa, mite zong lungkimin, nampi, nam neu te a dingin zong lungkim tak aa, minampi thukhual te sungah suahna hi. Hi a nihna a zang siam te pen a minam uh kum 100 sungin, nampi mahmah suak zo mahmah mawk uh hi.\n3. A tamzaw minam te hangin, khuapi sung, vanzuakna Market sai te ah ki tamzat pau ahih manin, minam neu te’n ommuan’in, a khang toto pau ahi hi. (Gentehna: Kawlpi leh Tahan ah Tedim pau siam lo sai pi te’n van kikhawng zolo ci uh) tua bang dan nam te pan zong pau tangtang leng I kam pau tangzai hanhan baih mahmah hi.\nChin State sungah sanggam nang pen minam a tam pen leh a picing pen nahih lam na kiphawk ding kadeih hi. Banghang hiam cih leh kiphatsak nangin a gen kahi kei aa, minam pi lungsim tawh thukhual in, I pau it in, nampi lungsim bangin, nam neu te tung’ thukhualna lungtang I neih ding deihna bulpi hi zaw hi. Tuni ciang, neihsa lamsa, pilna leh sum le paii lamah eimi te pen Chin bup sungah minam tam pen Ihih zah khopin, a ki advance pen suak veve hi. Tua manin, I phawk ding thu khat in, eisang nam neu zaw te tung’ neu bawl, ko bawl lo in, ei lakah a ut te kihel sakin, ang huai-in I pau I keek ding kisam mahmah hi. I minam pau khan’ nangin, mipil khat guak tha, pastor guak tha leh mi hau khat peuh tha in hongci’n lo ding aa, I minam bup tha bek in hongcin ding hi.\nTuma kum 20 hun lai in, minam keek cih tha dah, no Sihzang, Teizang, Paite, Thadou, Zo te cih bangin, I ki koko aa, I politics pen neu seek semsem hi hang. Ai zong khangthak te’n thukhual ding kisam hi. Nampi suah nang kal masa in nampi lungsim nei in, nam neu te ko’ bawl lo in, ei sungah huaisiamna ahi hi.\nGentehna khat honggen ning. Thupi cia a gen nuam kahi pah kei zaw aa, I theih ol ding ka deihna hi zaw hi. Hakha te’n lailam leh khantohna lamah kipawlna nei aa, tua sungah Matu, Zotung, Lautu, Maram cih minam neu te zong vazawn mai in, tua sungah Association 13 kihel ta zen hi. Tua bek tham lo in, kumkhat in Japan ah tua Association sung pan mi 2 ta gankhawi, lokhawh, eklei bawldan le khantohna lam a mawkna in sin khat ta zen uh hi.\nEimi te I lai kipawlna ah ei a nam cing zawdeuh te’n Thadou, Kuki, Sihzang, Zo, Ngawn, Vaiphei pan kipan, I sanggam te thusiamna leh a picing lungsim tawh kiniam khiat zaw in, I zawn ngei hiam? Hamphatna khat peuh om leh ki tuh bawl hang aa, I nampi lungsim luangsak zo peuhmah lo hi hang. Gentehna in ‘Zomi Innkuan Philippines’ ah Ngawn mi om aa, active mahmah in, sep le bawl khempeuh ah zong muan le suan hong hi aa, Kuki zong om in Vice President 2011 sung hongsem aa, amau innteek tang ahih manin zong nuamsa uh hi. Bangbang ahi zongin, Ihihna ciatah minam zai nang, huai siamna kisin hun ta hi hang.\nEimi te’ ki-it dan pen I beidon hunah ki-en kihuh bilbel ve hangin, hamphatna lamah leh pahtawina lamah, minam neu te huaisiamna lamah thaneem mahmah hi hang. Ai zongin, ei khangthak te’n masuan in, I nampi leh I pau tangzai nang, ngal takin zangin, Chin buppi ii pa Ihih lam kiphawk peuh leng, tua Khalkha te, tua Falam te, Matu, Mindat te cih bang I lungsim ah om lo ding aa, I nau te, I mipih te, ci’n thukhual peuh leng tua nam neuneu te in ei sung’ khalumna hongngah ding uh aa, I minam pen a tangzai leh a picing hun tomno sungin hongsuak zo ding ci’n ka lamen hi. Topa’n nampi lungsim a nei dingin, English te ii, minam dang te tung’ thukhualna tawh a pau uh leitung a kizelh sak mah bangin, ei zong Chin State buppi sung a ding thupha ahi ding leh Pa bangin a makai siam dingin I biak Topa’n I minam thupha hongpia ta hen.\nPrevious: Pakistan ah Facebook Star khat asanggampa in thatlum\nNext: Sangkahna ~ Rev. Khup Za Go


url: =LESSON 3 OCTOBER 8 – 14 A MAWKNA-IN JOB IN PASIAN KIHTA HIAM? ~ MUC\nLESSON 3 OCTOBER 8 – 14 A MAWKNA-IN JOB IN PASIAN KIHTA HIAM?\nTU KAAL SUNG SIM DING: Job 1, 2; 1Kor. 4:9; Pian. 3: 1-8; Phil. 4: 11 – 13; 2: 5 -8; Matt. 4: 1 -11.\nKAMNGAH: “ Amah in, “ Numei hai khat bangin lah na pau a; Pasian tung panin a hoih sang hi lo i hiam? Gimna zong i san ding mah hi lo hiam?” ci-in a dawng hi. Hihte\nkhempeuh ah a kam paunate panin Job a mawh kei hi (Job 2: 10). Job in thuman tawh kisai thu khempeuh pulaak hi. Khrih le Satan kido-na hong lak hi. Tua thu in i omna leitung, i tuahkhak\nthute hong theitelsak hi. Ahi zongin Job Lai Siangtho in Job’ thu bek hi leh ei tawh bang mah kisai lo ding hi. Ahi zongin tua bang hi lo hi. “Vantungte le tuate sungah a teng mi khempeuh aw, lungdam un! Ahi zongin vantung panin Dawimangpa hong kilawnkhia suk a, hun tomno bek a neilai ahihlam thei ahih manin leitung le tui tungah a omte a’dingin lauhuai mahmah ding hi,” hong ci hi (Mang. 12: 12).\nSatan in leitungah hong tuaksukin ama hehna lian mahmah hi, cih i tuakkha hi. Satan’ hehna a thuak kha lo mihing kua om ding hiam? Tu kaal sungin Job 1-2 sung i en ding a, Kidona Lianpi sungah koi bangin nungta i hiam cih i kikum ding hi.\nJob 1 sung sim in.Satan in Job a mawhsakna ngaihsun in. Satan in bang pulaak hiam? Bang a deihna hiam? A tawpna ah Satan in kua a langpan hi gige hiam?\n“Amah le a innkuan, a neihsa khempeuh na hutna-in a kimkotah daai khan hi lo na hiam? Ama hihna khempeuhah thupha na pia a, genzawh lohin ama neihsa pung hi” (Job 1: 10). Job Lai Siangtho kipatna ah Job in a thuman mi, mi hoih khat hi, ci-in a pulaak banah neihlelam tampi nei mipa hi, ci-in kigelh hi. Hih thute hangin Job in nisuahna lam ah “ amah sangin a lian zaw kuamah om lo hi” ci-in kiciamteh hi (Job 1: 3). Hih bang thute in Satan in Pasian maitang kawkin “Job thupha pia na hih manin nang mah hong zahtak hi,” ci-in mawhsakna pulaak hi.\nHih in bang pulaak hiam cihleh Pasian in a piak thuphate la kik leh, Job in Pasian taisanin samsia ding hi, a ci nuam hi gige hi (Job 1: 11). A taktakin Satan in Pasian mahmah langpang hi gige hi. Kido-na Lianpi i cih in hih thu mah ahi hi. Pasian in hoihna, vangliatna tawh kidim ahih manin Job in itna le zahtakna tawh Pasian bia hi, cih kimu thei hi.\nEite aa ding na hoih a sem Pa Pasian kua in it lo-in om ding hiam?\n“Pasian in kicinna khempeuh nei hi. Ahi zongin Ama tungah a thuman zawhna dingin Pasian in golhguk bangin Job thupha pia hi,” ci-in mawhsak hi. Tua hi-in “Job in itna hang hi lo, launa le ama hamphatna ding bekin\nPasian bia hi,” ci-in Satan in pulaak hi.\nGam aa ding nasem mi hoih pawl khat om hi. Amau hoihna hangin a nuai-a om nasemte in amau tungah a thuman a cihtak manun nuntakna beilawh nasem om hi. I Topa Pasian in hoihna, hehpihna nei ahih leh Job neihsa khempeuh a bei zongin Job in a Topa mah bia veve ding hi. Ahi zongin Satan in tua bangin Job neihsa khempeuh beimang leh Job in a Topa tungah citak nawn lo ding hi, ci-in mawhsak hi. Satan’ pulaak thu in Job in hamphatna a ngah laisiah Topa bia ding hi, cih thu ahi hi.\nBang hangin Pasian bia na hiam? Na biakpiakna in a kicing hiam? A kicin dong ngak lecin bang piang thei ding a, na upna bang suak thei ding hiam?\nTHUKKIKNA: KIDO KIZOMLAI\nJob 2: 1- 3 in Job 1: 6-8 sunga thute mah pulaak kik hi. Ahi zongin a kilamdanna khat Job 2:3 nunung lamah kimu thei hi. Bang kipulaak hiam cihleh Job tungah bang bang gimna a tun hangin Job in Topa tungah a cihtakna thu, Topa mahmah in pulaak hi. Tua hi-in Job\n2:3 ah Satan mawhsakna khempeuh thuman lo ahihlam kidawk hi. Job in Pasian tungah citakin, Satan pulaak bangin Job in gimna a tuah manin Pasian hamsiat lo hi.\nJob 2 sung sim in. Bang thupiang hiam? Tua banah Job 1,\n2 sungah “ Pasian’ tate “ in kua hi ding hiam? Satan le Pasian kihona ah a theihpih kuate hi ding hiam?\nJob’ innkuan sungah siatna khat piang hi leh Job in koi-ah kingah cih kilang pah hi. A pumpi tungah meima tum dimin, gimin genthei mahmahta se leh Job in Pasian langpan lo hi. Job in thu ompi-in a mawk thuak hi lo hi. Vantungah Pasian le Satan kido hi. Vantungmi khempeuh mai-ah Satan in Pasian mawhsak hi. Piansak na khempeuh mai-ah hih\nKidona Lianpi kilang hi (1Kor. 4:9; Dan. 7:10; Mang. 12: 7 –9). Tatkhiatna in mihingte tatkhiatna sangin thuk zaw, zai zaw hi.\nKhrih in leitung mite hotkhiatna ding bekin leitungah hong pai hi lo hi. Mi khempeuh in Pasian’ thukham a zahtak dingun kilawm bangin a zahtak nading ciang beka Khrih hong pai hi lo hi. Ahi zongin leitung le vantunga om khempeuh in Pasian’ zia le tong a theihtel nadingin Khrih in leitungah hong pai hi. Mihingte in vantung gam tuntheihna ding beka Khrih hong si hi lo hi. Pa le Tapa in Satan tungah a bawlzia uh thuman mah hi, cih na khempeuh in a muh teltheih nadingun Khrih hong si ahi hi. Khrih sihna in Pasian’ thukham kikhel ngei lo, mawhna le mawhna omzia kilangsak hi.” Ellen G. White Patriachs and Prophes, 68, 69..\nTOPA IN THUPHA NGAHTA HEN\nSatan in Job a bawlsiat khitteh koi bangin Job in a phukkhak gimnate nawktan hiam? (Job 1: 20 – 22). Tua bangin gimna a thuak laitak nangawnin khial kha lo-in, Pasian a mawhsak hetlohna in bang zahin thupi hiam? Pasian in itna siksanin na khempeuh uk ahih manin deihtel theihna hong pia hi. Pasian itin i biak ding hong deih hi. Amah a bia nuam lo mi khat in a a bia dingin thatang tawh kuamah sawl lo hi. Job in a thupha ngahte hang bekin Pasian bia hi, ci-in Satan in Job ko gawp hi. Satan in Biakna man in itna pan hong kipan hi, cih pen nial hi.\nPasian a bia taktakte in Pasian zia le tong hangin nuam uh ahih manin Pasian bia uh hi. Vangliatna tawh kidim ahih manin Pasian bia hi lo-in\nPasian vabiak pen thuman hi, ci-in bia uh hi; thupha ngah ahih manun\nPasian a it hi lo-in, Pasian pen it taakcing, phat taakcing, muan taakcing ahih manin it uh hi zaw hi. The SDA Bible Commentary, vol.3. 500.\nSatan in Job a mawhsakna khempeuh a manlohzia Job in dawngkik hi. Ahi zongin Pasian in a piang ding khempeuh theikhol mah taleh Job in Pasian langpan nuam hi leh langpan thei, khial thei hi.\nPasian ko gawm nuam leh ko gawp thei hi. Pasian in Ama deihna tawh kituak lo khat sem dingin Job sawl lo hi. Bang bangin gimna thuak taleh Pasian tungah a cihtakzia vantungmi khempeuhte mai le mi khempeuh aa dingin teci hoih khat hong suak hi.\nJob 1 sunga thupiangte le Pian. 3: 1-8 sunga thute enkak in. Koi bangin mawhna a siatzia pulaak hiam?\nMawhna nei lo a nuam mahmah muna teng Adam le Eve in mawhna tawh kidim uh hi. Bang hang hiam cihleh Satan in amaute do hi. Job ahih leh Satan in do-in, siatna, gimna, natna khempeuh tawh kidim taleh Topa tungah cihtak hi. Hih thunihte in mihing in khensatna, deihtel theihna a neihzia hong hilh hi.\nPaulap nei-in ze-etna i zuih ziauziau zia cihte in mawhna lianpi ahih lam koi bangin a thuak gimnate tungah Job lungsim puak inhong hilh hiam?\nJob simloh gim thuak pen a zi hi. Job 2: 9, 10 ah Job’ zi kampau kimu thei a, hih mun simloh ama thu kigenna kidawk nawn lo hi. Ama thu tam hong kihilh lo hi. Bang bang hi taleh a pasal thuakna le innkuan sung thupiangte ngaihsun lehang Job khitah a gim ding pen a zi hi.\nBang zahin gim ding hiam? A tate, a neihsa teng uh bei mang hi (Job 1).\nHih gimnate mi khempeuh tungah hong tung hi. Kuamah a suakta thei om lo hi. Kidona Lianpi sungah mimal khat ciat phutkhak thu hi.\nJob 2: 3 le Job 2:9 enkak in. Pasian’ zat kammalte le Job’ zi zat kammalte a kibang na mu hiam? Tua kammalte a zat zia-in bang thupitna nei hiam?\nPasian hi taleh Job’ zi in hi taleh Job in Pasian tungah citakin a thumanna kammalte kimu thei hi. Citak kammal in ‘pau bang lo’cih tawh a khiatna kibang hi (Job 1:1, 8). “Kicing,” “ a kisang om lo” cih pulaak hi. Job’ zi in Pasian in a pahtak mahmah a pasal a to mawk dingin migilo khat hong suak hi. A dah a kah, a gim a tawlnate hangin Job in Pasian langpan dingin a zi in sawl mawk hi. Job’ zi tungah thukhen i hi kei a, midang a puuksak i hih khak ding kidop huai zia hong hilh hi (Luke 17: 2).\nJob 2: 10; Phi. 4: 11 - 13 sim in. Job in a vanglian mahmah teci bang pulaak hiam?\nJob in a upna a manzia kilangsak hi. Tuahpha taleh, tuahsia taleh Pasian mah bia tawntung dingin khensat hi. Bang zahin thupi hiam? Job in tua bangin Pasian a taisan hetloh manin, Lai Siangtho in a pulaak loh hangin Satan in bang zahin lungkia ding cih kingaihsun thei hi. A tawpna ah Satan in Adam le Eve-te nupa zong ka zawhsa hi, ci-in lungkia sak ding hi. Satan in “i sanggamte a mawhsak tawntung hi (Mang. 12:10).\nKoi bangin nopsak hun hi ta leh hamsat hun hi taleh Topa tungah citak ding i hiam?\nSIH DONGIN THUMANG\nJob 1: 22 sim in. A sepna khempeuh ah Job khial lo-in Pasian zong mawhsak lo hi (Job 1: 22). Job in “a kampau nangawngin khial lo hi (Job 2: 10). Langpanna thuak mah taleh Topa tungah citak hi. Job in a kampau, gamtatin khial lo hi. Ahi zongin Job in mawhnei lo hi lo hi. Lai Siangtho in zong mawhnei lo hi, ci lo hi. Bang hang hiam cihleh mi khempeuh mawhnei mi hi. “Pasian in a mawh hi, hong ci ahih manin eite in ka mawh ngei kei hi, i cihleh Pasian pen zuaugen a suaksak ihi a, i sungah ama thu a om hetlo ahi hi” (1John 1:10). “Paubanna nei lo,” “thuman” “ Pasian kihta-in gitlohna pel” cihte in mawhnei lo mi hong hisak lo hi. Mi dangte mah bangin Job zong mawhna sungah a suak hi-in Honpa kisam hi.\nBang bang a thuak zongin Job in Topa tungah cihtak hi. Lamkhat panin Job’ cihtakna in Jesuh’ mawhneihlohna limcing hi. Jesuh in ze-etna, gimna thuakta leh mawhlo, khial lo-in, Satan in Pasian a mawhsakna khempeuh thuman thutak tawh langdo hi. Job sangin Jesuh in vanglian zaw-in, thuman zaw-in, dik zaw mah hi. Bang bang hita leh a nihun Topa Pasian tungah khial lo uh hi.\nMatt. 4: 1 -11 sim in. Koi bangin Job’ thuakna tawh kibang thuakna pulaak hiam?\nA kim a paam lauhuai mahmahin a pumpi zong zawngkhal, anduh, danngtaakin a om laitakin a mihing hihna tawh a nungta Khrih in mawhnei bangin gimna thuak hi (Rom 8: 3). Job in citak thuman a om manin Satan in taisan hi. Jesuh in ze-etna a nanzawh khitteh Satan in zong taisan hi ( Matt. 4: 11; James 4:7). Ahi zongin Jesuh in gam sungah ze-etna a thuak in a kipatna hi pan hi. Ze-etna taktak singlamteh tungah thuakin, Job thuakna sangin lianzaw ze-etna a tuah hangin a sih dongin Jesuh in thuman ah citak hi.\nPhil. 2: 5 -8 sim in. “A sih dongin thumang” cih thu in eite aa dingin lametna bang hong guan hiam? Ama thu i manzia ding bang hong hilh hiam?\nLai Siangtho thuthuk kante in Lai Siangtho sunga kammal pawl khat kizatzia pulaak uh hi. Job’ zi in a pasal kiangah “na Pasian samsia inla si in” (Job 2:9) ci hi. A tate in a lungsim ah Pasian samsia kha leh ci-in biakna pia hi (Job 1:5). “Tu-in a neihsa khempeuh lak kik lecin na maitang ah nang hong samsia ding hi” (Job 1: 11). Samsia cih kammal in ‘thupha’ ‘ minphat’ cih kammal panin kiletkhia hi zaw hi. A kammal zat bulpi Pian. 1: 22 sunga Pasian in a bawlsa na khempeuh thupha pia hi, cih tawh kibang hi. David in zong tua kammal mah zang hi: ‘No mihingte aw i Topa Pasian phat un” (Late 66: 8).\nTua ahih leh bang hangin ‘thupha’ cih kammal a kiletkhiat ciangin ‘samsia’ cih kammal kizang hi ding hiam? A masa penin ‘thupha’ ci-in kigelh hi leh khiatna nei lo hi: a tate in a lungsim ah Pasian thupha pia kha leh ci-in nisimin Job in biakna pia kici leh, khiatna a nei diam? (Job 1:5). Tua bang mahin Satan in Job kiangah “tuahsia na hihteh Pasian min phat in” ci hi leh Satan deihna ahi diam? A thupai zia ah thupha ci-in gelh ding sangin samsia cih kammal hi zaw leh, kitel zaw ding cihna-in thupha ci lo-in samsia ci-in kigelh ahi hi. Job’ zi in a pasal kiangah Pasian min phat in ci-in sawl hi leh Job in mihaite pau bangin na pau hi, ci-in tai lo ding hi. ‘\nBang hangin Job laigelhpa in ‘samsia’ cih kammal zang lo hi ding hiam? Mipil pawl khat in a kilawmlo thu khat kammal dang khat zangin pulaakna hi ding hi, ci-in ngaihsun uh hi. Pasian samsia cih pen thu hoih lo hi. 1Kum. 21: 10, 13 ah zong ‘samsia’ cih kammal in a minphat, thupha pia cih kammal tangin kizang hi. Moses in zong a mite thupha pia hi, cih kammalte in a taktakin samsia cih kammal tangin kizang ahi hi.\n1. Hamsat hunteh bang hangin Pasian om takpi mah hiam, ahih kei leh, Pasian in a bangci Pasian hiam? ci-in kidong kha thei pahpah hiam? Siatna tawh kidim leitungah hamsatna thuak mah taleng, Kidona Lianpi om takpi mah taleh, bang hangin Singlamteh mitsuan tawntung ding kisam hiam?\nA thuak gimna a hang Job in a theih loh hangin tu-in en i thei hi. Ama theih pen a thuak gimna hi. Tua gimnate khena om thute phawk kha lo hi. Bang bang gimna, hamsatna i tuak zongin tua gimnate khen ah a om thute i tel ding thupi hi lo hiam? I thuak gimnate i tel khin zo kei zongin tua gimna gal ah thuman khat om hi, cih thu in koi bangin hong lungmuangsak hiam?